**Монгол Улсын Их Хурлын 2013 оны хаврын ээлжит чуулганы**

**Төсвийн байнгын хорооны 6 дугаар сарын 06-ны өдөр**

**(Пүрэв гараг)-ийн хуралдааны гар тэмдэглэл**

Байнгын хорооны дарга Ц.Даваасүрэн ирц, хэлэлцэх асуудлын дарааллыг танилцуулж, хуралдааныг даргалав.

Ирвэл зохих 19 гишүүнээс 10 гишүүн ирж, 52.6 хувийн ирцтэйгээр хуралдаан 15 цаг 45 минутад Төрийн ордны “В” танхимд эхлэв.

**Чөлөөтэй:**Р.Амаржаргал, С.Баярцогт, Ж.Эрдэнэбат, Ч.Хүрэлбаатар, Б.Болор, М.Зоригт, Я.Санжмятав, М.Сономпил, С.Ганбаатар.

**Нэг. Нэмэгдсэн өртгийн албан татвараас чөлөөлөх тухай хуулийн төсөл болон “Тогтоолд нэмэлт, оруулах тухай” Улсын Их Хурлын тогтоолын төсөл**

/24-өөс дээш суудалтай, 45-аас дээш зорчигчийн багтаамжтай автобус, троллейбусыг гаалийн болон нэмэгдсэн өртгийн албан татвараас чөлөөлөх тухай, **анхны хэлэлцүүлэг**/.

Хэлэлцэж буй асуудалтай холбогдуулан Зам, тээврийн сайд А.Гансүх, мөн яамны Төрийн нарийн бичгийн дарга Б.Батзаяа, Стратегийн бодлого, төлөвлөлтийн газрын дарга Б.Бямбажав, Авто тээврийн бодлогын хэрэгжилтийг зохицуулах газрын дарга Д.Батбаатар, Сангийн яамны Төрийн нарийн бичгийн дарга Х.Ганцогт, Улсын Их Хурлын Тамгын газрын Ерөнхий нарийн бичгийн дарга Б.Болдбаатар, Хууль зүйн үйлчилгээний хэлтсийн дарга Ж.Дашдорж, Хуралдаан зохион байгуулах хэлтсийн дарга Д.Одсүрэн, Төсвийн байнгын хорооны ажлын албаны ахлах зөвлөх Ё.Мөнхбаатар, зөвлөх Ё.Энхсайхан, референт Г.Нарантуяа нарын бүрэлдэхүүнтэй ажлын хэсэг байлцав.

Хуулийн төслийг анхны хэлэлцүүлэгт бэлтгэсэн талаар Зам, тээврийн сайд А.Гансүх товч танилцуулга хийв.

Улсын Их Хурлын гишүүн Д.Дэмбэрэл, Ц.Даваасүрэн, Д.Эрдэнэбат нарын тавьсан асуултад Улсын Их Хурлын гишүүн Д.Хаянхярваа, Зам, тээврийн сайд А.Гансүх нар хариулж, тайлбар хийв.

Нэмэгдсэн өртгийн албан татвараас чөлөөлөх тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.

**Ц.Даваасүрэн:** 1.Төслийн 2 дугаар зүйлийн батлагдсан өдрөөс гэдгийг Төсвийн тухай хуулийн 6 дугаар зүйлийн 6.2.5-д заасныг үндэслэн 2014 оны 1 дүгээр сарын 1-ний өдрөөс гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхын саналаар дэмжигдлээ.

Хоёр. “Тогтоолд нэмэлт оруулах тухай” Улсын Их Хурлын тогтоолын төслийн талаарх зарчмын зөрүүтэй саналын томьёоллоор санал хураалт явуулав.

1. Төслийн 1 дүгээр зүйлийн хүснэгтийг дор дурдсанаар өөрчлөх гэсэн саналыг дэмжиж байгаа гишүүд гараа өргөнө үү.

|  |  |  |  |  |
| --- | --- | --- | --- | --- |
|  | 87.02 | 8702.10.21  8702.90.13  8702.90.31 | Нийтийн зорчигч тээврийн үйлчилгээний стандартын шаардлага хангасан 24 буюу түүнээс дээш суудалтай, 45 буюу түүнээс дээш зорчигчийн багтаамжтай, үйлдвэрлэснээс хойш 1 хүртэл жилийн насжилттай шинэ автобус **(дизель, хагас дизель хөдөлгүүртэй)**    Үйлдвэрлэснээс хойш 1 хүртэл жилийн насжилттай шинэ троллейбус  Нийтийн зорчигч тээврийн үйлчилгээний стандартын шаардлага хангасан 24 буюу түүнээс дээш суудалтай, 45 буюу түүнээс дээш зорчигчийн багтаамжтай, үйлдвэрлэснээс хойш 1 хүртэл жилийн насжилттай шинэ автобус **(бензин, хийн түлшээр ажилладаг хөдөлгүүртэй)** | 0  0  0 |

Зөвшөөрсөн 7

Татгалзсан 3

Бүгд 10

Гишүүдийн олонхын саналаар дэмжигдлээ.

2. Улсын Их Хурлын гишүүн Ц.Даваасүрэн, С.Ганбаатар, Д.Хаянхярваа нарын гаргасан, Төслийн 2 дугаар зүйлийн батлагдсан өдрөөс гэснийг Төсвийн тухай хуулийн 6 дугаар зүйлийн 6.2.5-д заасныг үндэслэн 2014 оны 01 дүгээр сарын 01-ний өдрөөс гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхын саналаар дэмжигдлээ.

Найруулгын санал:

1.Төслийн нэрийг Импортын барааны гаалийн албан татварын хувь хэмжээ батлах тухай Улсын Их Хурлын 1999 оны 24 дүгээр тогтоолын хавсралтад нэмэлт оруулах тухай гэж өөрчлөн найруулах.

2.Төсөл дэх Монгол Улсын Их Хурлаас тогтоох нь гэдгийг Гааль, тариф, гаалийн татварын тухай хуулийн 4 дүгээр зүйлийн 4.3 дахь хэсгийг үндэслэн Монгол Улсын Их Хурлаас тогтоох нь гэж өөрчлөн найруулах.

З.Төслийн 1 дүгээр зүйлийг дор дурдсанаар өөрчлөн найруулах:

1/ Импортын барааны гаалийн албан татварын хувь хэмжээ батлах тухай Улсын Их Хурлын 1999 оны 6 дугаар сарын 3-ны өдрийн 27 дугаар тогтоолын хавсралтын 87 дугаар бүлгийн барааны бичиглэл төмөр зам буюу трамбайн зам, хөдлөх бүрэлдэхүүнээс бусад тээврийн хэрэгсэл, тэдгээрийн эд анги, тоног, хэрэгсэл, албан татварын хувь, хэмжээ 5 гэсний дараа дор дурдсан агуулгатай 87.02 гэсэн зүйл нэмсүгэй гэсэн найруулгын саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхын саналаар дэмжигдлээ.

**Ц.Даваасүрэн:** Нэмэгдсэн өртгийн албан татвараас чөлөөлөх тухай хуулийн төсөл болон “Тогтоолд нэмэлт, оруулах тухай” Улсын Их Хурлын тогтоолын төслийг чуулганы нэгдсэн хуралдаанаар хэлэлцүүлэх нь зүйтэй гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхын саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын чуулганы нэгдсэн хуралдаанд Улсын Их Хурлын гишүүн Д.Хаянхярваа танилцуулахаар тогтов.

Уг асуудлыг 16 цаг 10 минутад хэлэлцэж дуусав.

**Хоёр. Гаалийн болон нэмэгдсэн өртгийн албан татвараас чөлөөлөх тухай хуулийн төсөл** /Газрын тосны бүтээгдэхүүнийг гарган авах төслийн хүрээнд импортоор оруулж байгаа технологийн тоног төхөөрөмж, сэлбэгийг гаалийн болон нэмэгдсэн өртгийн албан татвараас чөлөөлөх тухай, **анхны хэлэлцүүлэг**/.

Хэлэлцэж буй асуудалтай холбогдуулан Уул уурхайн сайд Д.Ганхуяг, мөн яамны Стратегийн бодлого, төлөвлөлтийн газрын Түлшний газрын бодлогын хэлтсийн дарга А.Эрдэнэпүрэв, Сангийн яамны Төрийн нарийн бичгийн дарга Х.Ганцогт, Газрын тосны газрын дарга Г.Өлзийбүрэн, Улсын Их Хурлын Тамгын газрын Ерөнхий нарийн бичгийн дарга Б.Болдбаатар, Хууль зүйн үйлчилгээний хэлтсийн дарга Ж.Дашдорж, Хуралдаан зохион байгуулах хэлтсийн дарга Д.Одсүрэн, Төсвийн байнгын хорооны ажлын албаны ахлах зөвлөх Ё.Мөнхбаатар, зөвлөх С.Энхцэцэг, референт Ц.Батбаатар нарын бүрэлдэхүүнтэй ажлын хэсэг байлцав.

Хуулийн төслийг анхны хэлэлцүүлэгт бэлтгэсэн талаар Уул уурхайн сайд Д.Ганхуяг товч танилцуулга хийв.

Улсын Их Хурлын гишүүн Н.Батбаяр, Д.Эрдэнэбат нарын тавьсан асуултад Уул уурхайн сайд Д.Ганхуяг хариулж, тайлбар хийв.

Гаалийн болон нэмэгдсэн өртгийн албан татвараас чөлөөлөх тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.

**Ц.Даваасүрэн:** 1. Улсын Их Хурлын гишүүн Д.Ганхуягийн гаргасан, Хуулийн төслийг гаалийн албан татвараас чөлөөлөх тухай нэмэгдсэн өртгийн албан татвараас чөлөөлөх тухай гэсэн хоёр тусдаа хуулийн төсөл болгон өөрчлөх.

2.Төслийн 2 дугаар зүйлийн “болон нэмэгдсэн өртгийн” гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн 6

Татгалзсан 4

Бүгд 10

Гишүүдийн олонхын саналаар дэмжигдлээ.

**Ц.Даваасүрэн:** Улсын Их Хурлын гишүүн Д.Эрдэнэбатын гаргасан, төслийн З дугаар зүйлийн, “эхлэн, эхлэл” гэсний дараа “2018 оны 12 дугаар сарын 31-ний өдөр хүртэлх хугацаанд” гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхын саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын чуулганы нэгдсэн хуралдаанд Улсын Их Хурлын гишүүн Л.Эрдэнэчимэг танилцуулахаар тогтов.

Уг асуудлыг 16 цаг 50 минутад хэлэлцэж дуусав.

**Гурав. Нэмэгдсэн өртгийн албан татвараас чөлөөлөх тухай, Гаалийн албан татвараас чөлөөлөх тухай хуулийн төслүүд /**Импортоор оруулж байгаа бүрэн ба хагас боловсруулалт хийсэн модон эд анги, бэлдэц, төрөл бүрийн модлог хавтан, модон хуулга, хуудсан материалыг гаалийн болон нэмэгдсэн өртгийн албан татвараас чөлөөлөх тухай, **анхны хэлэлцүүлэг/.**

Хэлэлцэж буй асуудалтай холбогдуулан Байгаль орчин, ногоон хөгжлийн сайд С.Оюун, мөн яамны Бодлогын хэрэгжилтийг зохицуулах газрын дарга Б.Гантулга, Үйлдвэр, хөдөө аж ахуйн сайд Х.Баттулга, мөн яамны Стратегийн бодлого, төлөвлөлтийн газрын дарга Л.Чой-Иш, Хөнгөн үйлдвэрийн бодлогын хэрэгжилтийн зохицуулалтын газрын дарга Ц.Баярмаа, Сангийн яамны Төрийн нарийн бичгийн дарга Х.Ганцогт, мөн яамны Төсвийн орлогын хэлтсийн дарга Э.Батбаяр, Улсын Их Хурлын Тамгын газрын Ерөнхий нарийн бичгийн дарга Б.Болдбаатар, Хууль зүйн үйлчилгээний хэлтсийн дарга Ж.Дашдорж, Хуралдаан зохион байгуулах хэлтсийн дарга Д.Одсүрэн, Төсвийн байнгын хорооны ажлын албаны ахлах зөвлөх Ё.Мөнхбаатар, зөвлөх С.Энхцэцэг, референт Ц.Батбаатар нар байлцав.

Хуулийн төслийг анхны хэлэлцүүлэгт бэлтгэсэн талаар Байгаль орчин, ногоон хөгжлийн сайд С.Оюун товч танилцуулга хийв.

Нэмэгдсэн өртгийн албан татвараас чөлөөлөх тухай хуулийн төслийн талаар саналын томьёоллоор санал хураалт явуулав.

**Ц.Даваасүрэн:** Улсын Их Хурлын гишүүн Д.Эрдэнэбат, Д.Хаянхярваа нарын гаргасан, Төслийн 1 дүгээр зүйлийн, “төрөл бүрийн модлог хавтан, модон хуулга, хуудсан материал” гэснийг хасаж, “стандартын дагуу хийгдсэн угсрахад бэлэн модон барилгын угсармал хийц“гэж өөрчлөх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхын саналаар дэмжигдлээ.

Гаалийн албан татвараас чөлөөлөх тухай хуулийн төслийн талаар саналын томьёоллоор санал хураалт явуулав.

**Ц.Даваасүрэн:** Улсын Их Хурлын гишүүн С.Ганбаатарын гаргасан, Төслийн З дугаар зүйлийн хуулийг дагаж мөрдөх хугацааг 2014 оны 01 дүгээр сарын 01-ний өдөр гэж өөрчлөх саналыг дэмжиж байгаа гишүүд гараа өргөнө үү.

Зөвшөөрсөн 4

Татгалзсан 6

Бүгд 10

Гишүүдийн олонхын саналаар дэмжигдсэнгүй.

Уг саналын талаар Улсын Их Хурлын гишүүн Д.Эрдэнэбат, С.Оюун, Н.Батбаяр, З.Энхболд нар санал хэлэв.

**Ц.Даваасүрэн**: Гаалийн албан татвараас чөлөөлөх тухай хуулийн төслийн 2 дугаар зүйлд, 44.10.12 кодтой тууш чиглэлтэй нимгэн давхаргатай хавтан /ОSP/ гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхын саналаар дэмжигдлээ.

**Ц.Даваасүрэн**: Улсын Их Хурлын гишүүн С.Оюуны гаргасан, Нэмэгдсэн өртгийн албан татвараас чөлөөлөх тухай хуулийн 2 дахь заалтад 44.10.12 кодтой тууш чиглэлтэй нимгэн давхаргатай хавтан /ОSP/ гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхын саналаар дэмжигдлээ.

Нэмэгдсэн өртгийн албан татвараас чөлөөлөх тухай хуулийн төслийн талаарх саналын томьёоллоор санал хураалт явуулав.

**Ц.Даваасүрэн:** Төслийн хоёрдугаар зүйлийн “болон импортоор оруулж байгаа бөөрөнхий мод, гуалин, модон зүсмэл материал, бүрэн ба хагас боловсруулалт хийсэн модон эд анги, бэлдэц, төрөл бүрийн модон хавтан, модон хуулга, хуудсан материалын жагсаалтыг Барааг тодорхойлох, кодлох уялдуулах, системийн ангиллын дагуу” гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн 6

Татгалзсан 4

Бүгд 10

Гишүүдийн олонхын саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын чуулганы нэгдсэн хуралдаанд Улсын Их Хурлын гишүүн Л.Эрдэнэчимэг танилцуулахаар тогтов.

**Хуралдаан 17 цаг 45 минутад өндөрлөв.**

Тэмдэглэлтэй танилцсан:

ТӨСВИЙН БАЙНГЫН

ХОРООНЫ ДАРГА Ц.ДАВААСҮРЭН

Тэмдэглэл хөтөлсөн:

ПРОТОКОЛЫН АЛБАНЫ

ШИНЖЭЭЧ: Д.ЦЭНДСҮРЭН

**УЛСЫН ИХ ХУРЛЫН 2013 ОНЫ ХАВРЫН ЭЭЛЖИТ ЧУУЛГАНЫ**

**ТӨСВИЙН БАЙНГЫН ХОРООНЫ 6 ДУГААР САРЫН 06-НЫ ӨДРИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Ц.Даваасүрэн:** 2013 оны 6 сарын 6-ны өдрийн хуралдааныг эхлүүлье. Би ирцийг танилцуулъя. Даваасүрэн, Батбаяр, Ганхуяг, Дэмбэрэл, Наранхүү, Оюунбаатар, Наранхүү гишүүнийг оруулаарай, Улаан, Хаянхярваа, Эрдэнэбат, Эрдэнэчимэг гишүүд бүртгүүлсэн байна. Бүртгүүлсэн гишүүдээ оруулчихъя. Ирц 52,6 хувьтай байна.

Өнөөдрийн хуралдаанаар З асуудал хэлэлцэхээр байгаа. Нэгд, Нэмэгдсэн өртгийн албан татвараас чөлөөлөх тухай хуулийн төсөл болон Тогтоолд нэмэлт оруулах тухай Улсын Их Хурлын тогтоолын төсөл. Энэ автобусны асуудал байгаа, анхны хэлэлцүүлэг.

Хоёр, Гаалийн нэмэгдсэн өртгийн албан татвараас чөлөөлөх тухай хуулийн төсөл. Газрын тосны бүтээгдэхүүний тоног төхөөрөмж, сэлбэг. Анхны хэлэлцүүлэг.

Гурав. Нэмэгдсэн өртгийн албан татвараас чөлөөлөх тухай болон Гаалийн албан татвараас чөлөөлөх тухай хуулийн төсөл. Мод, модон материалыг татвараас чөлөөлөх тухай асуудал. Анхны хэлэлцүүлэг.

Хэлэлцэх асуудалтай холбогдуулаад саналтай гишүүд байна уу?

Алга байна. Хэлэлцэх асуудалдаа оръё.

***Нэгд, Нэмэгдсэн өртгийн албан татвараас чөлөөлөх тухай хуулийн төсөл болон Тогтоолд нэмэлт оруулах тухай Улсын Их Хурлын тогтоолын төслийн анхны хэлэлцүүлэг***

Улсын Их Хурлын чуулганы нэгдсэн хуралдаанаар хэлэлцэх эсэх асуудлыг шийдсэнээс хойш гарсан өөрчлөлтийн талаар Зам, тээврийн сайд Гансүх танилцуулга хийнэ.

Ажлын хэсэгт, Гансүх сайдаас гадна Батзаяа- Төрийн нарийн бичгийн дарга, Зам тээвэр, авто тээврийн бодлогын хэрэгжилтийг зохицуулах газрын дарга Батбаатар гэсэн хүмүүсүүд оролцож байна. Мөн тус яамны мэргэжилтэн Ц.Баянжаргал оролцож байгаа юм байна. Танилцуулгаа хийе.

**А.Гансүх:** Байнгын хорооны дарга, эрхэм гишүүд ээ

Монгол Улсын Их Хурал 2002 оны 10 дугаар сарын 31-ний өдөр зарим төрлийн бараанд гаалийн болон нэмэгдсэн өртгийн албан татварыг ногдуулахгүй байх тухай хууль гарган нийтийн тээврийн хэрэгцээнд зориулж 24 буюу түүнээс дээш суудалтай, 45 буюу түүнээс дээш зорчигчдын багтаамжтай үйлдвэрлэснээс хойш З жил хүртэлх жилийн доторх автобус, троллейбусыг гааль болон нэмэгдсэн өртгийн албан татвараас чөлөөлж ирсэн.

2006 онд нийгмийн шаардлагыг харгалзан үзээд дээрх хуулийг сунгасан байдаг. 2011 оны 1 сарын 1 хүртэл сунгасан. Энэ хугацаанд хууль үйлчилснээр нийтийн тээврийн парк ашиглалт 40 хувиар нэмэгдсэн. Гэсэн хэдий ч жил болгон парк ашигласнаас насжилтын байдлаар хасагдсан автобуснууд ингээд үзэхэд өнөөдрийн байдлаар нийтийн тээвэрт их багтаамжийн автобусны парк ашиглалт 50 хувьтай байгаа. Өөрөөр хэлбэл энэ хуулийн үйлчлэлийг цаашид сунгах шаардлагатай байна гэдэг ийм нийгмийн шаардлага хэвээр байна. Үүнийг үндэслэн Зам, тээврийн яам, Сангийн яам, Хууль зүйн яам хамтран хууль зүйн үйлчлэлийн хугацааг сунгах хуулийн төслийн үзэл баримтлалыг боловсруулан танилцуулсан.

**Ц.Даваасүрэн:** Өмнө танилцуулга хэлэлцэх эсэхэд хийгдсэн. Одоо бол түүнээс хойш гарсан өөрчлөлтийн талаар танилцуулга хийх юм.

**А.Гансүх:** Үүний дагуу гишүүдээс гарсан саналын дагуу 1 жил хүртэлх гэдгийг З жил хүртэлх гэдэг хуучнаар нь байлгах уу гэдэг санал гарсан.

**Ц.Даваасүрэн**: Түүнийг танайх юу гэж үзэж байгаа юм бэ?

**А.Гансүх:** Энэ саналын хувьд бид нар 1 жил дотроо байсан нь зүйтэй юм уу гэж үзсэн. Яагаад гэвэл 1 жил доторх автобусыг, автобус захиалга өгөөд үйлдвэрлэгдээд нийлүүлэгдэх хүртэлх хугацаанд хугацаа шаардагдаж байгаа. Ингэхээр үйлдвэрлэгдсэн автобус 1 жил дотроо тээвэрлэгдэх байдлаар хугацаа шаардагдаад байгаа учраас 1 жилийн дотор гэж томъёолсноор энэ бол шинэ автобус шүү гэдгээ тодорхойлж өгсөн юм.

Мөн гишүүдээс гарсан саналын хувьд хугацаан дээр асуудал байгаа. 2016 оны 12 сарын 31 гэдэг ийм хугацаа байх нь зүйтэй юм гэж гишүүдээс гарсан саналыг үндэслээд санал оруулж байна.

**Ц.Даваасүрэн**: Баярлалаа. Асуух асуулттай гишүүд байна уу? Дэмбэрэл гишүүн

**Д.Дэмбэрэл**: Энэ оруулж ирж байгаа саналын 1 дүгээр саналыг би асуух гэж байна. Төслийн 1 дүгээр зүйлийн хүснэгтийн барааны бичиглэл дэх 1 хүртэл жилийн доторх шинэ гэдгийг З хүртэл жилийн доторх гэж өөрчлөх. Тэгэхээр шинэ гэдгийг яагаад хасч байгаа юм бэ? З хүртэлх жил гэхээр чинь.

**Ц.Даваасүрэн**: Дэмбэрэл гишүүн ээ, би зарчмын зөрүүтэй саналын томъёолол хураалгахаар та санал гаргасан хүнээс асуух юм байна.

**Д.Дэмбэрэл:** Сая танилцуулчихав уу? үгүй юу? З гээд.

**Ц.Даваасүрэн**: Зарчмын зөрүүтэй саналын томъёолол гарахаар харин та санал гаргагчаас асууж болно.

**Д.Дэмбэрэл:** За

**Ц.Даваасүрэн**: Асуулт дууслаа. Санал хураалт явуулна.

Зарчмын зөрүүтэй саналын томъёолол гишүүд гаргасан байна. Би зарчмын зөрүүтэй саналын томъёоллыг та бүхэнд танилцуулж, санал хураалт явуулъя.

Нэг.Нэмэгдсэн өртгийн албан татвараас чөлөөлөх тухай хуулийн төслийн талаарх зарчмын зөрүүтэй саналын томъёолол:

1.Төслийн 1 дүгээр зүйлийн 1 хүртэлх жилийн доторх шинэ гэдгийг З хүртэлх жилийн доторх гэж өөрчлөх. Санал гаргасан, Улсын Их Хурлын гишүүн Хаянхярваа.

Сая үүнтэй холбогдолтой асуулт Дэмбэрэл гишүүн гаргасан учраас яг тэр шинэ гэдэг үгийг яаж хассаныгаа тайлбарлая.

**Д.Дэмбэрэл:** Би тэгэхдээ Хаянхярваагаас асуухаас гадна оруулж ирж байгаа хүнээс асуух гээд байна л даа. Шинэ гэдгийг хасвал зөвшөөрч байгаа юм уу?

**Ц.Даваасүрэн**: Та хоёр хоёулаа хариулчихъя. Хаянхярваа гишүүн эхлээд санал гаргасан, хариулъя.

**Д.Дэмбэрэл:** Шинэ гэдгийг хасах нь ямар учиртай юм бэ?

**Д.Хаянхярваа:** Миний томъёолол бол шинэ гэдгийг би хасъя гэсэн санал хэлээгүй шүү дээ. 1-3 хүртэл жил гэдгээр гэж хэлсэн. Тэгэхээр шинэ бөгөөд З хүртэл жил.

**Ц.Даваасүрэн**: Шинэ гэдэг дээр хууль санаачлагч Гансүх сайд хариулъя.

**А.Гансүх:** Шинэ гэдэг дээр санал нийлж байна. З хүртэл гэхээр бас шинэ автобус биш болчихоод байгаа юм.

**Ц.Даваасүрэн**: Эрдэнэбат гишүүн асууя. Энэ хураагдаж байгаа саналтай холбогдолтойгоор.

**Д.Эрдэнэбат**: Би үүнийг анх уншаад нэг юм ойлгоогүй. Шинэ мөртлөө 1 жил гээд. Шинэ, 1 жил гэж байхгүй. Би ойлгохдоо оныг нь яриад байгаа юм уу гэж ойлгосон юм. Үгүй юм уу? Гансүх ээ.

**Ц.Даваасүрэн:** Гансүх сайд хариулъя.

**Д.Эрдэнэбат**: 1 жил болсныг шинэ гэж хэлэхгүй шүү дээ. Үйлдвэрлэгдсэн оноороо шинэ. Тэгэхдээ 1 жилийн өмнө 2013 оны ч гэдэг юм уу? 2000 оны мэдэхгүй тийм юм байгаа болов уу? Яагаад?

**А.Гансүх:** Эрдэнэбат гишүүн ээ, ингэсэн юм. Бид нар бас ярьж байгаад процедурын юмыг харгалзаж үзсэн юм. Автобус захиалга өгөөд, үйлдвэрлэгдээд, ачигдаад, тээвэрлэгдээд ирэх хүртэл тодорхой хугацаа шаардагдаад, нөгөө автобус маань 1 жил дотроо, үйлдвэрлэгдсэн хойноос хойш хугацаа явчихсан байдаг. Тэгээд түүнийг нь харгалзаж үзээд 1 жил дотор үйлдвэрлэгдсэн, шинэ гэдэг ийм л.

**Д.Эрдэнэбат**: Тийм юм ойлгогдохгүй байгаа. Наадахаа тодотго. Эсхүл жил заагаад хэрэггүй, шинэ автобус оруулж ирээ гэе. Шинэ автобус хэдэн хугацаанд үйлдвэрлэгдэх нь асуудал, хоёр жилийн хугацаанд үйлдвэрлэгдэж ч болно шүү дээ, яг нарийндаа яривал. Тийм биз дээ. Шинэ гээд оруулчихаж болохгүй байгаа юм уу? Заавал 1 жил гэдгийг би ерөөсөө ойлгохгүй байгаа юм.

**Ц.Даваасүрэн**: 1 жил хүртэлх шинэ гэдэг чинь 1 жил дотор үйлдвэрлэсэн дотроо бас уначихаад 1 жил дотроо байна гэсэн санаа.

**Д.Эрдэнэбат:** Үгүй, үгүй. Шинэ бол шинэ шүү дээ. Ерөөсөө яваагүй шинэ машин.

**Ц.Даваасүрэн:** саналын томъёолол ингээд гарчихсан учраас саналын томъёолол дээр Хаянхярваа гишүүн өөрчлөлт байхгүй юм байгаа биз дээ. Тэр шинэ гэдгийг.

**Д.Эрдэнэбат**: З жил гэдгийг гайхаад байгаа юм, юун З жил болчихов гээд.

**Ц.Даваасүрэн**: Хаянхярваа гишүүн

**Д.Хаянхярваа**: 1 жил хүртэл гэсэн шүү дээ. Тэгэхээр чинь би оруулж ирэх хүмүүсүүд нь жишээ нь шинийг нь бол төрийнхөн өөрснөө оруулаад ирдэг байх. Энэ хувийн улсууд чинь шинийг гэхээсээ бас хэвийн хэмжээний 1-2 жил явсан автобус оруулж ирэхэд.

**Д.Эрдэнэбат:** Та бол хуучны тухай ярьж байна шүү дээ. Наадах чинь бүр өөр ойлголт болчихно, тэгвэл.

**Ц.Даваасүрэн**: З хүртэлх жилийн дотор шинэ складанд байж байгаад гэсэн санаа юм биш үү?

**Д.Эрдэнэбат**: Складанд байж байгаад, би хэлж байна шүү дээ. Км нь “0” бол шинэ гэж үзнэ. Км нь 1 болчихвол хуучин гэж үзнэ. Ойлголт ойлгомжтой. Тэгэхээр шинэ л бол шинэ. З жил гэх юм бол З жил ашиглагдсан, З-аас доошгүй жил ашиглагдсан хуучин автомашин болж хувирна.

**Ц.Даваасүрэн**: Ойлголоо. Гансүх сайд аа, ингээд 1 хүртэлх жилийн дотор шинэ гэдгийг чинь З хүртэлх доторх шинэ гэдгээр би хураалгах гэж байна шүү дээ. Тэгэхээр энэ дээр товчхоон. Шинэ биш юм уу?

**Д.Эрдэнэбат:** Шинэ биш болчихоод байна шүү дээ.

**Д.Дэмбэрэл**: Тэгэхээр энэ бол ингэж хэлэх гээд байгаа юм. Шинэ гэдэг нь зөв юм. Тэгэхдээ шинэ чинь 5 жил складанд хэвтүүлж байгаад авчирчихаад энэ шинэ л юм байгаа гэж бас хэлж болохгүй. Тэр тохиолдолд шинээр үйлдвэрлэсэн, тэгэхдээ тэр нь бол З жилээс цаашаа хэтрээгүй тийм л автобусыг чөлөөлье гэж байна. Томъёоллоо л зөв хийчихмээр байна. Томъёолол бол их сонин болчихоод байгаа юм.

**Д.Эрдэнэбат**: Харин тийм, их сонин томъёолол болчихоод байгаа юм.

**Ц.Даваасүрэн**: Томъёоллыг тэгвэл ингэж ойлгоё.

**Д.Дэмбэрэл:** Шинээр үйлдвэрлэсэн. Тэгэхдээ тэр нь З жилээс цаашаа бас байж болмооргүй, үгүй бол 2 жилээр ч юм уу. З гэдэг бол арай бас хол байна шүү. Жил гэхээр арай нэг хаашаа юм бэ? тэгэхээр шинээр үйлдвэрлэсэн хоёроос доошгүй жилээс цааш байхааргүй л автобусыг бид хөнгөлөөд авъя гэж байна.

**Д.Хаянхярваа:** Би тэгвэл саналаа татаж авлаа.

**Ц.Даваасүрэн:** Саналаа татаж авсан учраас энэ санал хураагдахгүй боллоо, төслөөр үлдлээ.

**Д.Эрдэнэбат**: Наад төсөл чинь харин би хэлээд байна шүү дээ. 1 жил болсон шинэ автобус гэж юу яриад байгаа юм гэдгийг л тодорхой болго гэж. Найруулгын хувьд засъя. Тэгэх үү, Гансүх сайд аа.

**Ц.Даваасүрэн:** Та нар найруулгын засвар байвал надад оруулаад ир. Одоо манай хуулийнхан ажиллаатах.

2. Төслийн 2 дугаар зүйлийн батлагдсан өдрөөс гэдгийг Төсвийн тухай хуулийн 6 дугаар зүйлийн 6.2.5-д заасныг үндэслэн 2014 оны 1 дүгээр сарын 1-ний өдрөөс гэж өөрчлөх.

Улсын Их Хурлын гишүүн Даваасүрэн, Ганбаатар, Хаянхярваа нарын гаргасан санал байна.

Энэ дээр Төсвийн хуулийн асуудал үүсчихээд байгаа юм л даа.

**Д.Эрдэнэбат**: Одоо наад автобус чинь тэгээд парк шинэчлэл болбол яаралтай хэрэгтэй юм байгаа биз дээ, бодвол. 14 оныг хүртэл хүлээх юм уу?

**А.Гансүх**: Төсвийн хуультай зөрчилдсөн учраас ийм байдал үүсч байгаа. Тэгээд нэгэнт хууль.

**Ц.Даваасүрэн**: Хууль тийм учраас.

**Д.Эрдэнэбат:** Түүнээс гарах гарц байхгүй юу?

**А.Гансүх:** Гарах гарцгүй л байна.

**С.Оюун:** Энхболд Их Хурлын дарга Төсвийн байнгын хороон дээр хэлж байсан шүү дээ. Төсөвт энэ чиглэлээр орлого орж ирэхээр туссан юм бага байгаа бол ноцтой нөлөөлөхгүй бол үйлчлэлийг нь нормальный хоёр долоо хоногийн дотор болохоор юм шиг.

**Ц.Даваасүрэн**: Энэ чиглэлийн татвар төсвийн орлогод туссан байвал хуулийн дагуу явъя. Тусаагүй байвал болно гэсэн санаа. Би өнөөдрийн хүртэл үзсэн чинь хэд орж ирсэн байна? 28 автобус одоо ороод ирчихсэн байна. Энэ жилдээ. Улаан сайд тэнд тайлбар өгье. Одоо ингээд байна. Хэрвээ та нар тусгасан байгаа бол орлогыг нь, тэгвэл Төсвийн хуулиа дагаж мөрдөхөөс аргагүй. Автобус орж ирэхгүй гэж үзчихсэн байсан бол үүнийгээ хуулиа батлагдсан өдрөөс гэдгээр явъя гээд байгаа юм. Тэгэхээр та бол тусгасан байсан уу?

**С.Оюун:**  илүү их автобус орж ирээд нэг нэгийгээ балансалчих вий дээ. Тэгэх юм бол бас болно шүү дээ гэсэн тийм юм яриад байсан.

**Ч.Улаан:** Төсвийн тооцоон дээр татвар, нэмүү өртгийн албан татвар, гаалийн татварыг авахад төчнөөн автобус орж ирнэ гэж тооцоонд авдаггүй шүү дээ. Тийм бололцоо ч байхгүй. Ер нь урд жилүүдэд орж ирсэн байдал, тэгээд чиг хандлагыг нь харж байгаад ингээд төсвийн орлогыг тооцоод тавьчихсан байгаа.

**Д.Эрдэнэбат:** Урьдчилаад тооцчихсон юм уу?

**Ч.Улаан:** Нийт дүнгээр нь тавьчихсан байгаа. НӨАТ-тай импорт тэд орж ирнээ гээд.

**Д.Эрдэнэбат:** Урд нь орж ирж байсан байна, тийм ээ?

**Ч.Улаан**: Тийм

**Д.Эрдэнэбат**: Наадах чинь нээрээ сунгаж байгаа гэсэн биз дээ. Тэгвэл наадах чинь болох л юм байна шүү дээ, сунгаж байгаа бол. Өөрөөр хэлбэл урд талынх нь тооцоод, НӨАТ- таа ирэх жил тусгасан байна. Урдах дундаж нь тийм байсан байна гээд. 13 онд ингэх юм байна гээд оруулсан байна гэж ойлгож байна шүү дээ. НӨАТ-таа тусгаад.

**Ц.Даваасүрэн:** Үүний өмнөх хуралдаан дээр танайхан тайлбарлахдаа 2 тэрбум төгрөгний татвар байдлаар тусгагдсан байна гэж хэлсэн байхгүй юу?

**Ч.Улаан:** Авна гээд үү?

**Ц.Даваасүрэн:** Тийм, автобусан дээр.

**Ч.Улаан:** Харин би яриад байна шүү дээ. Урд онуудад авч байсан хэмжээнээс нь бодоод бид нар авах татвартаа импорт гэдгээрээ тавьчихсан байгаа юм. Тэгэхээр урд онуудад орж ирээд татвараа төлж байсан бол татвар төлнө гээд л тооцогдчихсон байгаа.

**Д.Эрдэнэбат:** Чөлөөлөгдчихсөн байгаа юм, наадах чинь. Чөлөөлөгдсөнийг нь сунгаж байгаа юм.

**Ч.Улаан:** Үгүй байхаа.

**Д.Эрдэнэбат:** 11 онд дуусчихсан юм уу?

**Ц.Даваасүрэн:** Дуусчихсан, татвар 2 тэрбумыг. Одоо жишээлбэл татвараа төлчихсөн байгаа юм, автобусан дээр. Одоо энэ 6 сар хүртэлх хугацааны татвар ороод ирсэн.

**Д.Эрдэнэбат**: НӨАТ-таа орсон юм уу? тийм үү?

**Ц.Даваасүрэн**: Тийм.

**Д.Эрдэнэбат**: За, наадах чинь тэгэхээр “но”-той л юм байна.

**Ц.Даваасүрэн**: Эх хуулин дээр биччихсэн болчихоод байгаа юм.

Энэ саналын томъёоллыг дэмжиж байгаа гишүүд гараа өргөнө үү.

10-7. Дэмжигдлээ.

Тогтоолд нэмэлт оруулах тухай Улсын Их Хурлын тогтоолын төслийн талаарх зарчмын зөрүүтэй саналын томъёоллуудыг хураалгая.

1. Төслийн 1 дүгээр зүйлийн хүснэгтийг дор дурдсанаар өөрчлөх:

|  |  |  |  |  |
| --- | --- | --- | --- | --- |
|  | 87.02 | 8702.10.21  8702.90.13  8702.90.31 | Нийтийн зорчигч тээврийн үйлчилгээний стандартын шаардлага хангасан 24 буюу түүнээс дээш суудалтай, 45 буюу түүнээс дээш зорчигчийн багтаамжтай, үйлдвэрлэснээс хойш 1 хүртэл жилийн насжилттай шинэ автобус **(дизель, хагас дизель хөдөлгүүртэй)**    Үйлдвэрлэснээс хойш 1 хүртэл жилийн насжилттай шинэ троллейбус  Нийтийн зорчигч тээврийн үйлчилгээний стандартын шаардлага хангасан 24 буюу түүнээс дээш суудалтай, 45 буюу түүнээс дээш зорчигчийн багтаамжтай, үйлдвэрлэснээс хойш 1 хүртэл жилийн насжилттай шинэ автобус **(бензин, хийн түлшээр ажилладаг хөдөлгүүртэй)** | 0  0  0 |

Асуулт, Хаянхярваа гишүүн

**Д.Хаянхярваа:** Саяны хамгийн сүүлийн уншдаг юман дээр чинь автобус гээд бензин, хийн түлшээр ажилладаг хөдөлгүүртэй гэсэн байх юм. Автобус чинь дийлэнхдээ дизель байдаг шүү дээ. Дизель гэдгээ бичихгүй бол.

**Ц.Даваасүрэн:** Гансүх сайд энэ дээр тайлбар өгье.

**А.Гансүх:** Энэ манай яамных бишээ. Гаалиас оруулж ирсэн санал байгаа юм. Тэгээд өөрсдийнхөө кодтой уялдуулж ингэж тавьсан гэж тайлбар өгч байгаа. Жишээ нь, хагас дизель хөдөлгүүртэй гэдгийг бид сайн ойлгохгүй л байгаа.

Бидний хувьд тайлбар өгч чадахгүй байна л даа.

**Ц.Даваасүрэн:** Энэ чинь дизель нь дээрээ орчихож байгаа юм байна. Бензин нь З дахь нь юм байна шүү дээ, бүгд орж байгаа юм байна. Бүгд орж байна. Дээрээ дизель нь байна. Та бүгд хар даа. Гансүх сайд аа, бүгд орчихож байна шүү дээ.

**А.Гансүх:** Бүгд орж байгаа. Бид нарын хувьд хагас дизель гэдэг дээр жаахан эргэлзээ төрөөд байгаа юм.

**Ц.Даваасүрэн:** Үүнийг нь хасчихаар бас асуудал үүснэ. Өмнө тогтоол дээрээ тийм байсан юм байна.

Энэ саналыг дэмжиж байгаа гишүүд гараа өргөнө үү.

10-7. Дэмжигдлээ.

2 дахь санал. Төслийн 1 дүгээр зүйлийн хүснэгтийн барааны бичлэг дэх. Татчихсан юм уу? Хоёрдугаар саналыг Хаянхярваа гишүүн татсан байна.

З дахь санал. Төслийн 2 дугаар зүйлийн батлагдсан өдрөөс гэснийг Төсвийн тухай хуулийн 6 дугаар зүйлийн 6.2.5-д заасныг үндэслэн 2014 оны 1 дүгээр сарын 1-ний өдрөөс гэж өөрчлөх.

Санал гаргасан Улсын Их Хурлын гишүүн Даваасүрэн, Ганбаатар, Хаянхярваа.

Энэ саналыг дэмжиж байгаа гишүүд гараа өргөнө үү.

Өмнөх дээр нь дэмжчихээд, дараагийнх дээр нь дэмжихгүй байж болохгүй шүү дээ.

10-7. Дэмжигдлээ.

Найруулгын саналыг та бүхэнд танилцуулъя.

**Н.Батбаяр**: Ямар хуулийг ярьж байгаа юм бэ?

**Ц.Даваасүрэн**: Автобус

**Н.Батбаяр:** Асуулт байна.

**Ц.Даваасүрэн**: Өнгөрчихсөн шүү дээ, автобус.

**Н.Батбаяр:** Тэгвэл санал байна

.

**Ц.Даваасүрэн**: Санал хураагдаад дуусчихлаа.

**Н.Батбаяр**: Бичээд өгч болно л доо, дуусаагүй байгаа юм чинь. Ямар хугацаатай юм бэ? наад хөнгөлөлт чинь. Хуулийн үйлчлэх хугацаа нь ямар хугацаатай юм бэ?

Хөнгөлөлт, чөлөөлөлт гээд хугацаатай байх ёстой. Үгүй бол хэмжээтэй байх ёстой. Хугацаа байх ёстой. Мөнхийн байж болохгүй.

**Ё.Мөнхбаатар:** Сая бид 14 оны 1 сарын 1-ний өдрөөс болгоод дэмжсэн. Тэгээд эхлэн 16 оны 12 сарын 31 хүртэл гэж.

**Н.Батбаяр:** З жил юм уу?

**Ё.Мөнхбаатар**: Тийм.

**Ц.Даваасүрэн**: Болсон уу?

Найруулгын саналыг танилцуулъя.

1.Төслийн нэрийг импортын барааны гаалийн албан татварын хувь хэмжээ батлах тухай Улсын Их Хурлын 1999 оны 24 дүгээр тогтоолын хавсралтад нэмэлт оруулах тухай гэж өөрчлөн найруулах.

2.Төсөл дэх Монгол Улсын Их Хурлаас тогтоох нь гэдгийг Гааль, тариф, гаалийн татварын тухай хуулийн 4 дүгээр зүйлийн 4.3 дахь хэсгийг үндэслэн Монгол Улсын Их Хурлаас тогтоох нь гэж өөрчлөн найруулах.

З.Төслийн 1 дүгээр зүйлийг дор дурдсанаар өөрчлөн найруулах:

1/ импортын барааны гаалийн албан татварын хувь хэмжээ батлах тухай Улсын Их Хурлын 1999 оны 6 дугаар сарын 3-ны өдрийн 27 дугаар тогтоолын хавсралтын 87 дугаар бүлгийн барааны бичиглэл төмөр зам буюу трамбайн зам, хөдлөх бүрэлдэхүүнээс бусад тээврийн хэрэгсэл, тэдгээрийн эд анги, тоног, хэрэгсэл, албан татварын хувь, хэмжээ 5 гэсний дараа дор дурдсан агуулгатай 87.02 гэсэн зүйл нэмсүгэй.

Энэ чинь өөрчлөн найруулалт мөн юм уу? Дээрээ баталсныгаа оруулчихаж байгаа юм байна.

Найруулгын саналыг дэмжиж байгаа гишүүд гараа өргөнө үү.

10-7.Дэмжигдлээ.

Нэгдсэн хуралдаанд дүгнэлтийг Хаянхярваа гишүүн танилцуулъя.

Хоёр дахь асуудалд оръё.

***Гаалийн болон Нэмэгдсэн өртгийн албан татвараас чөлөөлөх тухай хуулийн төслийн анхны хэлэлцүүлэг.***

Улсын Их Хурлын чуулганы нэгдсэн хуралдаанаар хэлэлцэх эсэх асуудлыг шийдсэнээс хойш гарсан өөрчлөлтийн талаарх танилцуулгыг Уул уурхайн сайд Ганхуяг хийнэ.

Ганхуяг сайд Газрын тосны бүтээгдэхүүнтэй холбогдолтой импортын татвараас чөлөөлөх асуудлаар шинээр орсон өөрчлөлтүүдтэй холбогдолтой танилцуулгаа хийе.

**Д.Ганхуяг:** Өмнө танилцуулсан учраас би хэлэлцүүлгийн явцад оруулсан өөрчлөлтийн талаар товчхон танилцуулъя гэж ойлгож байна.

Энэ хуулийн төслийн тухайд хоёуланг нь хамт төслийг хийсэн юм. Өмнө нь ийм жишиг байсан. Шинээр энэ Хуулийн төсөл өргөн мэдүүлэх журмын тухай хуульд тус тусад нь заалттай болгоё гээд. Тэгээд найруулгаар өөрчилж, хоёр салгаж байгаа гэж хэлэх байна.

Нэмүү өртгийн албан татварын тухайд бол барааны кодын жагсаалтыг Засгийн газар батална гэдэг үйлчлэхгүй, Гаалийн татвар дээрээ бол үйлчилнэ. Хоёр салгаад оруулчихъя гэсэн ийм зарчмын зөрүүтэй саналыг бэлдсэн байгаа.

**Ц.Даваасүрэн**: Хуулийн төсөлтэй холбогдуулаад асуух асуулттай гишүүн байна уу? Батбаяр гишүүн.

**Н.Батбаяр**: Энэ хуулийн төсөлтэй холбогдуулж ганц хоёр асуулт байна. Нэгдүгээр асуулт гэвэл, энэ гаалийн болон нэмэгдсэн өртгийн албан татвараас чөлөөлнө гэж хэлж байгаа шүү дээ. Тэгэхээр сая бид энэ түрүүчийн хууль дээр хугацаа тавьж өглөө шүү дээ, З жилийн хугацаатай гэж. Тэгвэл энэ хуулийн хөнгөлөлтийн хугацаа гэж байгаа юу? Төсөл дээрээс харахад хугацаа байхгүй харагдаж байна.

Хоёрдугаарт, энэ хуулийн татварын хөнгөлөлт үзүүлснээр, татвараас чөлөөлөгдөх мөнгөн дүн нь хэдэн төгрөгний хэмжээтэй юм бэ? энэ тоог урьдчилж тооцоолсон уу?

Дээр нь сэлбэг гэдэг үг орчихсон байсан байхаа. Сэлбэг гэх юм бол энэ чинь, сэлбэг гэдэг чинь ашиглалтын үеийн асуудал. Тэгэхээр барихад нь бас татвараас чөлөөлөөд, ашиглалтын үед нь сэлбэгээр орж ирж байгаа тоног төхөөрөмжүүдийг бас татвараас чөлөөлөөд явах юм уу? энэ дээр тодруулга өгөөч.

**Ц.Даваасүрэн**: Ганхуяг сайд хариулъя.

**Д.Ганхуя**г: Энэ уг нь Засгийн газар дээр зөндөө яригдсан, хэлэлцэх эсэхийн үед зөндөө яригдсан юм. Тэгээд хариулъя даа. Энэ бол хугацааны хувьд үйлдвэрлэл, баригдаж дууссанаар энэ асуудал хугацаа нь дуусах юм гэж хэлэх байна. Хэмжээний тухайд бол хэмжээг нь яг гаргаагүй, юуг чөлөөлөх вэ гэдгээ тодорхой томъёолсон байгаа. Технологийн тоног төхөөрөмж гэж байгаа. Сэлбэгийн тухайд бол цаашдаа гэсэн асуудал биш, үйлдвэрлэл ингээд баригдахад хаана ч байдаг дэлхий нийтийн нэг жишиг байдаг юм. Нэлээн их хэмжээнийн 4-5 жилийн хугацаанд ашиглах ийм сэлбэгтэй эхний үйлдвэр баригддаг. Түүнийг нь чөлөөлье гэсэн ийм байр суурьтай байгаа юм.

**Ц.Даваасүрэн**: Батбаяр гишүүн тодруулъя.

**Н.Батбаяр:** Нэгдүгээрт, хугацааны хувьд баригдаж дууссанаар дуусгавар болно гэж хэлж байна л даа. Тэгэхээр энэ хуулийн төсөл дээр баригдаж дууссанаар дуусгавар болно гэсэн заалт байхгүй байгаа. Тэр утгаараа энд хугацаа байхгүй. Магадгүй энэ хуулийг хүчингүй болох хууль гарахгүй бол 10 жил, 20 жил, 100 жил явна гэсэн үг. Тэгэхээр хуулийг гаргахдаа үг, үсгээр нь тодорхой гаргадаг учраас энэ хэлж байгаа зүйлээ хуулийнхаа заалтад оруулахгүй юм уу гэж асуух гэж байгаа юм.

Нөгөө талд, ийм үйлдвэр барихад ийм татварын хөнгөлөлт үзүүлэх ёстой гэдэг дээр маргах юм байхгүй. Би юу хэлэх гээд байна вэ гэхээр, одоо бид нар татварын хөнгөлөлт, чөлөөлөлтийн тухай хуулийг ярих үедээ 2006 онд бид нар 4:10 хууль баталсан. 4:10 хууль баталсан хүмүүсийн хоёр нь Ганхуяг, Улаан сайд гээд сууж л байна. Тэгж байхдаа юу гэж ярьсан бэ? Дэлхий дахинд татварын тогтолцоо хоёр янз байдаг. Нэг хэсэг нь өндөр татвартай байж байгаад, тодорхой хэмжээний хөнгөлөлт үзүүлдэг. Нөгөө дэх нь жигдхэн бага татвартай байдаг гэж хэлж байгаад Монгол улс жигдхэн бага татвартай боллоо шүү.

**Д.Ганхуяг:** Дараагийн нэг асуудал. Татварын багц хуулийн шинэтгэлийн төсөл яамдуудаар хүрээд ирсэн байна. Түүнийгээ сайхан уншиж байгаад цөмөөрөө холбогдох өөрчлөлтийг оруулж болох байхаа гэж ингэж ойлгож байна.

**Д.Эрдэнэбат**: Хугацааны хувьд зайлшгүй тавих ёстой, Батбаяр гишүүнтэй санал нэг байна. Наадах чинь үйлдвэрлэж дуустал гэдэг дэндүү бүрхэг тоо. Тэгж байж болохгүй. Ганхуяг гишүүний өөрийнх нь нэг хурал дээр үзүүлсэн төслүүд байсан шүү дээ, хугацаа гээд. Тэнд хамгийн максимум хугацаа занар юм билээ, 6 жилийн хугацаатай гээд. 6 жилийн хугацаатай гээд л хийчих. Хугацаа зайлшгүй байх ёстой. Хугацаагаар байх ёстой.

**Ц.Даваасүрэн**: Та гишүүдээс дэмжлэг авахын тулд хугацаагаар л тавьчих.

**Д.Эрдэнэбат:** 6 жил гээд хийчихье. Максимум хугацаа, бусад нь 4, 4.5 жил юм билээ.

**Д.Ганхуяг:** Хугацаагаар шахах нь зүйтэй юм гэж хэлэх байна. Мөнгөн дүнгээр гэхээр наадах чинь арай болохгүй байгаа юм.

**Н.Батбаяр**: Одоо ингээд татвар чөлөөлөлт гэхээр хэн татвар чөлөөлөлт эдэлж байна, тэр компани уруу бусад компаниудын юмнууд ороод ирдэг.

**Ц.Даваасүрэн**: Гишүүд дэмжихгүй бол уначихна шүү дээ.

**Н.Батбаяр:** Яахав, би саналаа гаргая, дэмжих, дэмжингүй нь гишүүдийн эрхийн асуудал.

**Ц.Даваасүрэн**: Хугацаагаар бол дэмжих л юм байна.

**Д.Эрдэнэбат:** Үнэ тавихаар харьцангуй ойлголт, урт хугацаанд хэрэгжих, үнэ ханш нь.

**Н.Батбаяр:** Яагаад би тоо тавих гээд байгаа юм бэ гэхээр монголчууд татварын хуулийн хөнгөлөлт үзүүлэхдээ хичнээн хэмжээний татварын хөнгөлөлт үзүүлж байна вэ гэдгийг нийгэм бас мэддэг болох ёстой.

**Д.Ганхуяг:** Дотоодынхоо 1.1 сая тонн газрын тосны бүтээгдэхүүн гаднаас авч байгаа, тэгээд 1000 доллараар үржүүлэхээр бид 1.2 тэрбум доллар жилд гадагшаа гаргаж байгаа. Тэгээд эдийн засгийн хувьд энэ чинь их сайн биш тоо юм байгаа. Нэгдүгээрт үүнийгээ дотооддоо шингээчихнэ. Дараа нь энэ нүүрс, занар чинь ерөөсөө манай гол бүтээгдэхүүн болчихлоо. Үүнийгээ мэдэж байгаа. Үүнийхээ түүхийгээр нь зөөгөөд уулыг зөөчихөөд, хэдхэн төгрөгний татвар төлдөг хэсэг улсууд байгаа шүү дээ. Түүний оронд хэн ч авдаг бүтээгдэхүүн болгоод гаргая гэж байгаа. Эдийн засгийн утга нь ер нь ойлгомжтой ийм асуудал. Одоо жишээлбэл, нефть олборлогч орнууд өнөөдөр тэвдэж эхэлж байна. АНУ энэ занараас газрын тосны бүтээгдэхүүн маш хямдхан гаргаж байна. 400 долларт багтааж гаргаж байна шүү дээ. Тэгэхээр бид энэ түүхий эд байхад, үүнийгээ боловсруулж гаргах нь ойлгомжтой шүү дээ. Эдийн засгийн утгаар нь яриад байгаа юм.

Жилийн жаахан татвар бол нэг жилийн дотор дуусах юм байгаа.

**Ц.Даваасүрэн:** Санал хураалт явуулна, гишүүд ээ.

Зарчмын зөрүүтэй саналын томъёолол хоёр санал ирсэн байна.

**Ц.Оюунбаатар:** Би түрүүн чуулган дээр хэлээд байсан, сайд аа. Занарын орд чухам хэний мэдэлд байж байна вэ? Занараас нефть боловсруулъя гэхэд хууль эрх зүйн яам орчин байна вэ?

**Ц.Даваасүрэн**: Ингэхээр хэтэрхий задарчих гээд байна аа? Асуулт хаачихсан юм чинь.

**Ц.Оюунбаатар**: Энэ их чухал асуудал. Өнөөдөр Ашигт малтмалын хуульд ороогүй үлдсэн ганц нь тэр байгаа.

**Ц.Даваасүрэн:** Одоо эхний хэлэлцүүлэг дээр та асууж болно, дараа нь хоёр дахь хэлэлцүүлэг дээр асууж болно.

**Ц.Оюунбаатар:** Би задалъя гэдэг утгаар биш л дээ, занарын ордууд өнөөдөр хаана хэний мэдэлд байж байна вэ? Би газрын тосонд хамаарахгүй гэж ойлгож байгаа юм. Ашигт малтмалд хамаарахгүй гэж ойлгож байгаа. Үндсэн хуулиа бариад ард түмэнд наалдуулах ганцхан гол объект манай нутагт хамгийн их элбэг байдаг юм гээд би асуугаад байгаа юм. Түүнээс Засгийн газарт ч гэдэг юм уу? Аль нэгэнд нь тал засмааргүй байна. Би тэр албан тушаал, элдэв юмаар барьцаалагдаагүй хүний хувьд асуудлаа тавьж, үгээ хэлж баймаар байх юм.

**Ц.Даваасүрэн**: Та зарчмын зөрүүтэй саналын томъёолол гаргаад хураалгаж болно, яг дэгээр бол. Одоо жишээлбэл, үүнийг хасъя, үүнийг нэмье гэдэг асуудлаар.

**Ц.Оюунбаатар**: Би тэгж асуугаагүй юм, би мэдээлэл авах гээд байна.

**Ц.Даваасүрэн:** Мэдээлэл гэвэл нэгэнт хаачихсан учраас эхний хэлэлцүүлэг дээр л авахаас.

Зарчмын зөрүүтэй саналын томъёоллоор санал хураалт явуулна.

Гаалийн болон нэмэгдсэн өртгийн албан татвараас чөлөөлөх тухай хуулийн төслийн талаарх Төсвийн байнгын хорооноос гаргасан зарчмын зөрүүтэй саналын томъёолол:

1.Хуулийн төслийг гаалийн албан татвараас чөлөөлөх тухай нэмэгдсэн өртгийн албан татвараас чөлөөлөх тухай гэсэн хоёр тусдаа хуулийн төсөл болгон өөрчлөх.

2.Төслийн 2 дугаар зүйлийн “болон нэмэгдсэн өртгийн” гэснийг хасах. Санал гаргасан: Улсын Их Хурлын гишүүн Ганхуяг.

Энэ саналыг дэмжиж байгаа гишүүд гараа өргөнө үү.

10-6.

Улсын Их Хурлын гишүүн Д.Эрдэнэбатын зарчмын зөрүүтэй саналын томъёоллын хуудас.

Гаалийн болон нэмэгдсэн өртгийн албан татвараас чөлөөлөх тухай хуулийн төсөлд:

Саналын томъёолол:

1 дүгээр зүйлийн материалыг гэсний дараа 2018 оны 12 дугаар сарын 31-ний өдөр хүртэл хугацаанд гэж өөрчлөх.

Эрдэнэбат гишүүний гаргасан саналыг дэмжиж байгаа гишүүд гараа өргөнө үү.

**Н.Батбаяр**: Хүн гэдэг чинь татварын хөнгөлөлт авахын тулд уралддаг юм. Мөнгөө авахын тулд уралддаг бизнесийн зарчим. Энэ хоёрын аль нэг нь байх ёстой, тийм учраас мөнгийг нь тавьчихъя, мөнгө хангалттай тавьчихсан байгаа.

**Ц.Даваасүрэн**: Саналаараа л шийдэгчихнэ шүү дээ. Энэ уначих юм бол таныхаар явна.

Энэ хуулийн төсөлд хугацааг 2018 оны 12 дугаар сарын 31-ний өдөр хүртэлх гэж өөрчлөх.

**Н.Батбаяр**: Би сая мөнгөн дээр ингээд тавьчихсан байгаа. Гаалийн татвар 5 хувьтай шүү дээ. Нэмэгдсэн өртгийн татвар 10 хувьтай. Тийм учраас би одоо байгаа тоонуудыг харж байгаад Гаалийн татварыг 150 сая доллар, нэмэгдсэн өртгийн татварыг 300 сая доллартай тэнцэх төгрөг гээд биччихсэн байгаа. 450 бол хангалттай тоо.

**Ц.Даваасүрэн**: З жилийн өмнө байсан юмны үнэ өнөөдөр өөр болчихоод байгаа шүү дээ.

**Д.Ганхуяг**: Хугацаа нь дээр юм байна.

**Ц.Даваасүрэн:** Тогтворжсон эдийн засагт бол болноо. Бид нарын мэдэхгүй нефтийн тоног төхөөрөмжүүд шүү дээ.

**Д.Ганхуяг**: Өнөөдөр Монголд одоохондоо байхгүй байгаа.

**Н.Батбаяр**: Бид нар өнөөдрийг хүртэл татварын хөнгөлөлтийг үзүүлэхдээ дандаа процент яриад, хугацаа яриад яваад ирж байсан. Энэ хөнгөлөлтийн цаана татвараас хичнээн хэмжээний мөнгийг хөнгөлж байгаа вэ гэдэг тоог хаана ч ярьдаггүй байсан. Тийм учраас тоог нь ярьдаг болоод ирэх юм бол бид нар хөнгөлөлт чөлөөлөлт гэдэг асуудал дээрээ хандахдаа арай өөр байр сууринаас ханддаг болж шилжих юм байгаа. Саяныхыг аваад үзэх юм бол үндсэндээ бид нар юу гэж бодсон бэ гэхээр, хөрөнгө оруулалтыг 3-4 тэрбум доллартай тооцоод, тэгээд 15 хувиар бодоод, гаргаж ирсэн тоо. Энэ бол хангалттай тоо гэж. Тэгээд үзэхээр ийм хязгаарлалт хийгээд өгчихөөр энэ уруугаа орохын тулд компаниуд өрсөлддөг. Энэ бол өнөөдөр би хэлж байсан, бид нар жишээ болгож яриад байдаг Америкийн улсад хөнгөлөлт, чөлөөлөлтөө ингэж хийдэг. Түүний дагуу хийж байгаа юмаа гэж.

Манай Эрдэнэбат гишүүн бол хугацаа гэж хэлж байгаа юм байна. Улаан сайд юу гэж бодож байна вэ? Сангийн сайд.

**Ч.Улаан:** Ер нь бол хугацаагаар хязгаарлах нь зүйтэй гэж бид санал оруулж байгаа юм. Хоёр дахь шатны татварын шинэчлэлийн хүрээнд бид нар татварын хөнгөлөлт чөлөөлөлтийг хугацаа зааж өгнө гэж. Даже жил, жилийн төсөв дээр нь баталж явдаг журманд оруулъя гэж. Тэгэхгүй бол бас их дэндүү хавтгайраад байгаа. Түрүүн Батбаяр сайд ярилаа. 2006 онд татварын шинэчлэл хийхэд бид нарын тогтсон зарчим бол хөнгөлөлт, чөлөөлөлтийг алга болгоно гэсэн. Одоо харин тэр үеэсээ 30 хувь нэмэгдсэн байгаа юм.

**Н.Батбаяр:** За, за. Сангийн сайд тэгж байгаа бол тэгээд батлагдахаа бодоод хугацааг зөвшөөрье.

**Ц.Даваасүрэн:** Ер нь бол бас Батбаяр гишүүний хэлээд байгааг бас анхаарах ёстой. Үүнийг протоколд тэмдэглээд авчихаарай. Ер нь цаашдаа зарим татварын ялангуяа тодорхой болсон, тогтворжсон үнэтэй татварын асуудал дээр бид нар хэмжээ хязгаарлаж өгч бас болно, тодорхой хугацаагаар.

Батбаяр гишүүн саналаа татчихлаа тийм ээ. Батбаяр гишүүний санал татагдлаа.

Эрдэнэбат гишүүний гаргасан, З дугаар зүйлийн, эхлэн, эхлэл гэсний дараа 2018 оны 12 дугаар сарын 31-ний өдөр хүртэлх хугацаанд гэж нэмэх гэсэн саналыг дэмжиж байгаа гишүүд гараа өргөнө үү.

10-8.Дэмжигдлээ.

**Н.Батбаяр**: наадах чинь хоёр хуульд хоёуланд нь хамаатай байгаа шүү дээ, тийм ээ.

**Д.Ганхуяг**: Тийм, хоёуланд нь.

**Ц.Даваасүрэн:** Эрдэнэчимэг гишүүн танилцуулгыг уншъя.

Гурав дахь асуудал.

**Нэмэгдсэн өртгийн албан татвараас чөлөөлөх тухай болон гаалийн албан татвараас чөлөөлөх тухай хуулийн төслийн анхны хэлэлцүүлэг.**

Улсын Их Хурлын чуулганы нэгдсэн хуралдаанаар хэлэлцэх эсэх асуудлыг шийдсэнээс хойш гарсан өөрчлөлтийн талаарх танилцуулгыг Оюун сайд хийнэ. Оюун сайд танилцуулгаа хийе.

**С.Оюун**: Зарчмын зөрүүтэй ийм санал оруулъя гэсэн. Нэгэнт дотооддоо нойтон модоо хамгаалах ийм бодлого явагдаж байгаа юм чинь, оруулж ирж байгаа импортын модон дээрээ татваруудаа чөлөөлөөд, дээрээс нь орж ирж байгаа хагас боловсруулсан бэлдэц дээрээ чөлөөлж байгаа бол дотооддоо бас модоор юм хийж байгаа, мод, модон бэлдэцдээ бас НӨАТ-аас нэгмөсөн чөлөөлье гэсэн ийм санал гараад, зарчмын зөрүүтэй санал хэн нэг нь оруулъя гэсэн, тийм ээ.

**Д.Эрдэнэбат**: ийм болсон юм. Эд нарын сүүлд оруулж ирсэн нэг үгээр хэлбэл бүр дампуу тал уруугаа явж байгаа. Дотоодынхоо НӨАТ-ыг чөлөөлье гэдэг юм уруу явж байгаа, тэгж болохгүй л дээ. Ер нь бол импорттой холбоотой асуудал, наадах чинь зарчмын зөрүү байна. Тэгээд би зарчмын зөрүүтэй саналаа гаргаад томъёолчихсон байгаа. Ерөөсөө З юман дээр тодорхой болно. Нэг нь мод, нөгөө нь зүсмэл, гурав дахь нь стандартын дагуу угсармал байшин. Тэр нь канад байж болно, орос байж болно, финлянд байж болно, хятад байж болно.

**Ц.Даваасүрэн**: Ер нь хуулийн агуулга зорилго нь тэр юм билээ.

**Д.Эрдэнэбат:** Агуулга, зорилго нь тэр юм байна, түүгээр нь л хийе. Бусад юмнуудыг дотооддоо үйлдвэрлэж болох юмнуудыг битгий хавтгайруулж оруул. Бэлдцийг больё гэсэн зарчмын зөрүүтэй саналаа гишүүддээ гаргаад өгчихсөн байгаа.

**Ц.Даваасүрэн: Э**нэ хэлэлцэж байгаа асуудалтай холбогдуулаад асуулттай гишүүд байна уу?

Алга байна.

Зарчмын зөрүүтэй саналын томъёоллыг хураалгая.

Улсын Их Хурлын гишүүн Д.Эрдэнэбат, Хаянхярваа нарын гаргасан зарчмын зөрүүтэй саналын томъёолол.

Гаалийн албан татвараас чөлөөлөх тухай, нэмэгдсэн өртгийн албан татвараас чөлөөлөх тухай хуулийн төсөлд дараах саналын томъёоллыг оруулж байна.

Төслийн 1 дүгээр зүйлийн, төрөл бүрийн модлог хавтан, модон хуулга, хуудсан материал гэснийг хасаж, стандартын дагуу хийгдсэн угсрахад бэлэн модон барилгын угсармал хийц гэж өөрчлөх.

Энэ саналыг дэмжиж байгаа гишүүд гараа өргөнө үү.

10-8.Дэмжигдлээ.

Гаалийн албан татвараас чөлөөлөх тухай хуулийн төслийн талаарх саналын томъёолол.

1.Төслийн нэгдүгээр зүйлийн, бүрэн ба хагас боловсруулалт хийсэн модон эд анги бэлдэц гэснийг хасах.

Төслийн З дугаар зүйлийн Хуулийг дагаж мөрдөх хугацааг 2014 оны 1 дүгээр сарын 1-ний өдрөөс гэж өөрчлөх санал гаргасан Улсын Их Хурлын гишүүн Ганбаатар.

Энэ саналыг дэмжиж байгаа гишүүд гараа өргөнө үү.

**С.Оюун**: Хугацаан дээр би санал хэлье. Санал хэн гаргасан гэнэ вэ? Хаана байна вэ? Ганбаатар.

**Ц.Даваасүрэн**: Бичиж өгчихөөд явчихсан, үүний өмнөх дээр би хураалгах гэсэн чинь та дараагийнх дээр нь гэсэн шүү дээ.

Энэ чинь нийтдээ 10 хэдэн тэрбум төгрөгний татвар байхгүй болчихно.

**С.Оюун**: Үгүй юм билээ. Өнөөдөр манайхан, дотооддоо үйлдвэрлэдэг барьдгийг оруулах юм бол 8 тэрбум гэж ярьсан. Түүнээс яг гаднаас импортоор оруулж байгаа мод, модон материалаа ярих юм бол.

**Ц.Даваасүрэн**: Би өнөөдөр шалгаж үзлээ, Оюун гишүүн ээ. Гаалийн статистикийг үзлээ. 37 тэрбум байна. Мод, модон гэсэн дотор. Импорт.

**С.Оюун**: Манай ажлын хэсгийнхэн хэл дээ.

**Ц.Даваасүрэн**: Одоо тэгвэл манай өрөөнөөс тэр статистикийн номыг аваад ир, миний хавтсанд байж байгаа, байна билээ, татвартай юм билээ. Жишээлбэл, энэ жилийн буурах.

**Д.Эрдэнэбат**: Наадахыг чинь одоо ингээд батлахгүй бол энэ сезон чинь.

**Ц.Даваасүрэн**: Батлах гэж байгаа юм. Эхлэх хугацааг нь ирэх оны 1 сарын 1-нээс гэхгүй бол төсвийн хуулиа зөрчих гээд байгаа юм.

**Д.Эрдэнэбат:** Болохгүй, одоо ерөөсөө наадах чинь баталсан өдрөөсөө эхлээд л хүчинтэй гэж явахгүй бол болохгүй.

Наадах чинь бодлогын хувьд зайлшгүй хийгдэх ёстой ажил хүлээгдэж байгаа учраас сезоны ажил шүү дээ, энэ чинь. Шууд сезон байхгүй юу? Барилгын үйлдвэрлэлтэй холбоотой. Тийм учраас бид нар, наадах чинь 30 хэдэн сая гэвэл үсрээд л 3-4 тэрбум төгрөгний татварын тухай яригдах нь байна шүү дээ, борлуулалт нь тэгж орж ирж байгаа бол. Тийм учраас авчихсан нь дээр, авахгүй бол болохгүй. Наадах чинь олон талын ач холбогдолтой. Гүрийгээд авъя.

**Ц.Даваасүрэн:** Улаан сайд энэ дээр, Сангийн сайдыг сонсохоос өөр аргагүй. Яагаад гэвэл энэ мод, модон хийцтэй холбогдолтой татварын асуудлаар жишээлбэл хоёр тэрбум гаруй төгрөгний татварыг 13 оны төсөвт тооцчихсон байгаа шүү дээ. Гэтэл саяны Ганбаатар гишүүний гаргасан санал болохоор баталсан өдрөөс гэж болохгүй, Төсвийн хуулийг зөрчөөд байна. Төсөвт мөнгө суусан учраас 2014 оны 1 сарын 1-нээс эхэлье гэж байгаа. Үүнийгээ бид нар зөрчөөд баталчихаж болохгүй нөхцөл байдал үүсчихээд, тэгээд таниас тодруулъя гээд байна л даа.

**Ч.Улаан**: Ер нь бол ач холбогдлыг нь ойлгож байгаа шүү дээ, яах вэ ач холбогдолтой байгаа. Цаанаа бид нар юуг ойлгох вэ гэвэл, төсөв маань орлого, зарлагаараа бодогдсон л байгаа. Тэгээд Төсвийн хуулин дээр төсөвт нөлөө үзүүлэх өөрчлөлтийг дараагийн жилээс нь хэрэгжүүлнэ гээд хууль байж байгаа учраас тэр хуулийнхаа дагуу л бид саналаа өгсөн.

**Ц.Даваасүрэн**: Нэг төгрөг ч бай тодотгол хийж хасах ёстой. Хуульдаа суучихсан учраас.

**С.Оюун**: Нөлөөлөхүйц байя гэсэн юм бол хоёр тэрбумыг татвараараа алдлаа гэж бодоход.

**Ц.Даваасүрэн**: Оюун гишүүн ээ, энд бид нар нэг юм бодох ёстой. Үнэхээр бид нар хууль сахиулах байгууллага юм бол нэг төгрөг ч бай Төсвийн хуульд өөрчлөлт оруулбал заавал тодотгол.

**Д.Эрдэнэбат**: Даваасүрэн дарга аа, тодотгол хийе гээд оруулчих л даа, тэгээд мөрдөөд явчихъя, тэгэх үү.

**Н.Батбаяр**: Тодотгол хийх тухай яриа байхгүй ээ.

**Д.Эрдэнэбат:** Тэгэхээр яах юм, гарц нь юу юм бэ?

**Н.Батбаяр**: Төсөв хэд суусан гэнэ вэ? Орлого талд нь.

**Ц.Даваасүрэн:** 2 тэрбум

**Н.Батбаяр**: Өнөөдөр хэд орж ирсэн гэнэ вэ?

**Ц.Даваасүрэн:** Би өнгөрсөн жилийн статистикийг хэлж өгөх гээд байна. Өнгөрсөн жил бол ингэсэн байна. Мод, модон эдлэл гэдэг дээр 37.7 орж ирсэн байна.

**Н.Батбаяр**: Тэгэхээр энэ чинь 15 хувиар бодохоор эхний хагас жилд наад хоёр чинь ороод ирсэн байгаа юм байна шүү дээ, тэгвэл.

**Ц.Даваасүрэн:** Сангийн яам бол ингээд байгаа. 2 тэрбум орж ирэхээр юм байна аа гээд байгаа.

**Н.Батбаяр**: Ингээд бодчихъё л доо. Одоо эхний хагас жилийг бодоод 7 сарын 1 гээд, 8 сарын 1-нээс гээд тооцчихъё л доо. Тэгэхэд наад мөнгө чинь ороод ирчих л юм байна.

**Ц.Даваасүрэн**: Улаан сайд, энэ бол их онцгой хууль гарах гээд байна шүү дээ. Улаан сайд.

**Ч.Улаан:** Ач холбогдлыг нь бид ойлгоод байгаа. Хуулиндаа л, ямар ч байсан Төсвийн хуульд өөрчлөлт орох нь орно. Бид нар Төсвийн хуульд татварыг бодохдоо одоо бүр нэгбүрчлэн нэр заадаггүй шүү дээ. Ангиллаар нь аваад, татвартай импорт гэдгээрээ тавиад тэнд дотор хувийн жингээр нь бодоод ингээд л орлогоо төлөвлөсөн байгаа. Тийм учраас энэ бол орлого авна гэж төсөв дээр бодогдсон. Одоо үүнийг ингээд шийдэхэд бидэнд хамгийн ойрын арга зам бол хэрвээ төсвийн тодотгол хийгдвэл тэнд оруулаад өөрчлөөд явж болно. Тэгвэл хуулиндаа яв цав нийцнэ. Хэрвээ төсвийн тодотгол хийхгүй бол ирэх оныхоо төсөв дээр суулгаад явна. Энэ хуулийн дагуу хийгдэнэ. Одоогийн байдлаар бол төсөвт тодотгол хийгдэх хуулийн болзол нөхцөл бүрдээгүй байна. Хэрвээ энэ байдлаараа байдал ингээд явна гэвэл магадгүй 9 сар хавьд тийм бололцоо бүрдэж болзошгүй. Ийм л байгаа.

**С.Оюун:** Улаан сайд аа, Ийм тооцоо байж болдог уу? Жишээлбэл, хэдийгээр импортын татвараар 2 тэрбумыг алдах ч гэсэн энэ хууль гарснаар жижиг, дунд үйлдвэр, энэ модны бизнесээр зөрүүлээд бас 2 тэрбум орж ирэхээр ийм тооцоо бид нар хийлээ гэж бодоход, Үйлдвэр, хөдөө аж ахуйн яамнаас. Тэр нь орлого, зарлагаа балансална гэж ойлголт тэр Төсвийн тухай хуулийн заалтыг орчуулж болох уу? Одоо үгээр бид нар импортоор алдсан ч гэсэн, энэ бодлогоороо бас орлого олох гээд байна гэж бас тэгж орчуулж болох уу? Тэр заалтыг.

**Ч.Улаан**: Тийм тооцоо хийж болно. Тооцоогоо албажуулна гэвэл нөгөө хуулиараа дамжиж л албажина шүү дээ. Тэгэхээр тооцоогоо бол бид нар хийгээд явна. Албан ёсоор албажуулдаг арга маань ерөөсөө хоёрхон л арга байгаа юм.

**Д.Эрдэнэбат**: Батбаяр гишүүн дахиад нэг аргаа хэлээд өг л дөө.

**Ц.Даваасүрэн:** Нэмэгдэж байвал, хасагдаж байвал ирэх жилийн төсвөөс гэсэн.

**Д.Эрдэнэбат**: Яг хуулинд нийцүүлсэн.

**Н.Батбаяр**: 2 тэрбум төгрөг гэж хэлж байна шүү дээ. Би бол сая гааль уруу утасдаад хэлчих л дээ. Би бодохдоо модон эдлэл моодонд орчихсон үед 2 тэрбум төгрөгний татвар, орлого нь орчихсон байгаа гэж үзэж байна. Би сая гаалийнхан уруу утасдаад энэ тоог гаргаад өгчих гэж хэллээ. Тийм учраас би 8 сарын 1-нээс мөрдье гэж хэлэх гэж байна шүү дээ. Тэгэхээр энэ одоо замдаа яваа бараа чинь тэртэй тэргүй ороод ирнэ шүү дээ. Тийм учраас замдаа яваа бараанд хамрагдахгүйгээр хийнэ гэж хэлээд, 8 сарын 1 гэхэд энэ төсвийн орлогын 2 тэрбумд хамаарагдчихна, тэгсэн мөртлөө энэ сезоныг алдахгүй, чоно цатгалан, хонь бүтэн гэж ярьдаг санал болох гээд байна л даа.

**Ц.Даваасүрэн**: Батбаяр гишүүн ээ, энд ингээд тодорхой заагаад өгчихсөн байгаа юм. 6.2.5-д, төсвийн орлого бууруулах үр дагавартай бодлогын аливаа шийдвэр гарсан бол түүнийг дараа жилийн төсвөөс хэрэгжүүлдэг байх гэсэн байгаа юм. Тэглээ ч гэсэн орлого нь орсон бол болно гэсэн юм байхгүй.

**Д.Хаянхярваа**: Хэд байгаад хэд орох нь юу биш л дээ, хамгийн гол нь энэ хуулийн заалт зөрчигдөх гээд байна шүү дээ. Түүнээс биш ойролцоо тооцоо за нэг 2 тэрбум төгрөг гээд явж болохгүй.

**С.Оюун**: 2 тэрбумаа ч алдахгүй юм байна. Яагаад гэвэл сая боловсруулалтаа хасчихсан шүү дээ. Юу гэж хаслаа сая.

**Д.Эрдэнэбат:** Тэдний өдрөөс эхэлж мөрдсүгэй гэхгүйгээр л хийчихье, хугацаа заахгүйгээр чөлөөлсүгэй гээд болоо шүү дээ. Тэр нь хэднээсээ мөрдөх нь асуудлаар, хууль зөрчихгүй.

**С.Оюун**: Ингэсэн байна, Улаан сайд аа. Тэртэй, тэргүй саяны зарчмын зөрүүтэй саналаар модон бэлдцээ хасчихсан учраас орлого олох юмны 99 хувийг тэртэй тэргүй сая бид нар хасчихсан юм байна. Тэгэхээр орлого нь ордгоор л орох юм байна. Сая зарчмын зөрүүтэй томъёоллоор зөвхөн боловсруулаагүй модоо импортоос чөлөөлөхөөр болчихлоо шүү дээ. Тэр тэртэй тэргүй бараг орж ирдэггүй, тэндээс татвар ч орж ирдэггүй юм байна.

**Ч.Улаан**: Яасан, яасан гэнэ ээ?

**С.Оюун:** Сая зарчмын зөрүүтэй санал гаргаад, тэгээд модон бэлдэц, эд анги бэлдэц, төрөл бүрийн модлог хавтан, модон хуулга, хуудсан материалыг хасчихсан байхгүй юу?

**Н.Батбаяр:** Түүнийг хасчих юм бол наад хуулийн чинь хэрэг юу байгаа юм бэ?

**С.Оюун**: Харин тийм, хэрэггүй болчихоод байгаа юм.

**Н.Батбаяр**: Тэгвэл хууль гаргах хэрэггүй, наад хуулиа татаад авах хэрэгтэй шүү дээ. Хамгийн гол юмаа хасчихаад, хэн хасчихсан юм бэ?

**С.Оюун**: Манай энэ гишүүд хасчихсан, сая.

**Н.Батбаяр**: Сая тийм санал хураалт явагдаагүй шүү дээ.

**Д.Эрдэнэбат**: Батбаяр гишүүн ээ, та бүр буруу давхиад явчихлаа. Энд орчихсон юмнууд нь бол ойлгомжтой юмнууд орсон. Тэнд хэн ч маргахгүй. Хасагдсан юм нь ч гэсэн ойлгомжтой хасагдсан. Дотоодынхоо жижиг, дунд үйлдвэрийг дэмж. Тийм учраас одоо бол наад хуулийг чинь одооноос эхлээд мөрдөхөд болохгүй юм байхгүй шүү дээ.

**Н.Батбаяр**: Эрдэнэбат аа, хэрвээ саяны хэлж байгаагаар, Оюун гишүүний сая тэр эд анги, бэлдэц, төрөл бүрийн модлог хавтан, модон хуулга, хуудсан материалыг л хасчихсан бол энэ хуулийн хэрэг байхгүй болчихно шүү дээ.

**Ц.Даваасүрэн**: Үгүй ээ, гол нь энэ чинь байшингий чинь оруулчихсан шүү дээ.

**Д.Эрдэнэбат**: Байшин чинь орчихсон. Канад байшин чинь өөрөө бүхлээрээ орчихсон.

**Н.Батбаяр**: Уучлаарай. Канад байшингийн үйлдвэр нь Монголд орж ирээд, бэлдэц нь орж ирээд эндээ үйлдвэрлэдэг болж байж Монголд ашигтай болно шүү за юу? Бүтнээр нь оруулж ирэх биш за юу? Наадах чинь эдийн засгийн бодлогоор болохгүй.

**Ц.Даваасүрэн:** Тэгвэл харин бүр чөлөөлөх хэрэггүй. Тэгвэл дүнзийг нь чөлөөлөх хэрэгтэй. Монголдоо хийх гэж байгаа бол? Бэлдцээ Монголдоо хийх гэж байгаа бол тэгвэл энд түүнийг чөлөөлөх ямар хэрэгтэй юм бэ? Монголд болохоор НӨАТ-тай хийдэг, гадных болохоор НӨАТ-гүй байдаг юм байж болохгүй шүү дээ, нөхөд өө. Та буруу ойлгоод байна. Монголдоо бэлдцээ хийхээр НӨАТ-тэй болчихоод байгаа юм, наад хуулиар чинь. Гадны бэлдэц нь чөлөөлчихөж байгаа юм.

**З.Энхболд**: Монголд бэлдцээ хийсэн үйл ажиллагааг нь чөлөөлчихгүй юу? Тэгвэл.

**Ц.Даваасүрэн**: Тэгэх бол болох байсан.

**Н.Батбаяр**: Бид нар Монгол улс хэдэн жилийн өмнө бол Монгол улсын газар нутгийн 10 хувь нь ойн бүрхүүлтэй гэдэг тоотой байлаа, 10 хувь. Одоо наадах чинь 8 болсон уу? тэгэхээр бид нар үүнийг л тенденцийг өөрчлөх зүйл хийж байгаа шүү дээ.

**Ц.Даваасүрэн**: Биш, биш. Батбаяр гишүүн ээ. Тэнд кодтой юм байна, бүр модон барилга гээд. Модон барилгын хийц гээд бүр кодтой юм байна. Тэгвэл бүр кодыг нь тавиад өгчих, модон барилгын хийцийг татвараас чөлөөлнө гээд. Яагаад гэвэл кодтой юм билээ, сая надад үзүүлээд байсан.

**З.Энхболд**: Даваасүрэн дарга аа. Одоо сая Эрдэнэбат гишүүний саналаар санал хураагаад тэр хийцийг хасчихаар, хийцний кодыг оруулж чөлөөлөх эрхгүй болчихож байгаа юм, Засгийн газар. Ойлгосон уу?

**Ц.Даваасүрэн**: Яагаад?

**З.Энхболд**: Яагаад гэвэл Их Хурал зөвшөөрөөгүй юм чинь.

**Ц.Даваасүрэн**: энэ бол санал хураагдсан. Та нар буцаж яваад байна л даа.

**З.Энхболд:** Одоо бол өөрөө ингээд байна шүү дээ. Дотооддоо хийц үйлдвэрлэж байгаа компанийг өрсөлдөх чадвартай болгохын тулд НӨАТ-ыг хасъя гэж. Тэгвэл одоо ийм санал хураачихвал яадаг юм бэ? Одоо бол зөвхөн импортолсон гэдэг санал байна шүү дээ, дотоодын үйлдвэрлэл явуулж байгаа улсууд нь дотооддоо үйлдвэрлэж байгаа үйл ажиллагаа болон импортолж байгаа модон эдлэл гэдэг ийм юугаар өргөтгөж болно шүү дээ.

**Ц.Даваасүрэн:** Тэгвэл энд бүх модон чиглэлийн үйлдвэрлэлээ үзүүлж байгаа бүх юмнууд НӨАТ-аас чөлөөлөгдөх юм байна.

**З.Энхболд**: Тэгнэ, бүгд чөлөөлөгдөнө гэсэн үг.

**Ц.Даваасүрэн**: Тэгэхээр л харин, энэ угаасаа сонин хууль болчих гээд байгаа юм. Ерөөсөө ингэе л дээ. Дүнзийг нь чөлөөлж өглөө, тэгээд тэр барилгын хийц, модон хийц гээд тэр гаалийн юу байж байгаа. Модон хийцийг бүгдийг чөлөөлье, тэгээд болоо шүү дээ. Канад байшингийн бүх юм чөлөөлөгдөж байна. Өөр юу чөлөөлөх гээд байгаа юм бэ?

**З.Энхболд:** Оюун сайдын тайлбар нь ийм байгаа. Ямар ч улс гуалин гаргахаа больж байгаа юм байна, гаргахаа болиогүй л дээ. Гуалин дээр хамгийн өндөр татвартай, банзан дээр бага татвартай, бүр шалны банз болгоод хийчихээрээ бүр татвартай.

**Ц.Даваасүрэн**: яахаараа оросууд тэгвэл нэмүү өртөг шингээхийг дэмждэг, монголчууд нэмүү өртөг шингээхээ дэмждэггүй юм бэ?

Энэ санал хураагдчихсан.

**Н.Батбаяр**: Ингэж болохгүй ээ. Хэний саналаар хэзээ хураасан юм бэ?

**Ц.Даваасүрэн**: Түрүүн би уншаад хураалгачихсан шүү дээ. Эрдэнэбатын санал гээд.

**С.Оюун**: Даваасүрэн гишүүн ээ, өөр зарчмын зөрүүтэй хоёр санал байгааг та хураалгахгүй байгаад байгаа.

**Ц.Даваасүрэн**: Энэ хугацааны асуудал дээр л ярьж байгаа шүү дээ.

**С.Оюун**: Хугацаанаас өмнө хоёр зарчмын зөрүүтэй санал. Нэг нь миний нэрээр, нэг нь Эрдэнэчимэгийнхээр очоод хураагдахгүй.

**Ц.Даваасүрэн**: Оюун гишүүн ээ, уучлаарай. Би Ганбаатар гишүүнийхийг уншчихсан байгаа шүү дээ. Энэ дээр ингэж байна.

Төслийн 1 дүгээр зүйлийн бүрэн ба хагас боловсруулалт хийсэн модон эд анги, бэлдэц гэснийг хасах, нэг нь энэ.

**Н.Батбаяр**: Модон байшин яаж орж ирдэг юм бэ?

**Ц.Даваасүрэн**: Дүнз, модон гуалин нь одоо чөлөөлөгдчихсөн байгаа юм байна.

**Н.Батбаяр**: Модон байшин орж ирнэ гэсэн юм байхгүй шүү дээ, Эрдэнэбат аа.

**Ц.Даваасүрэн**: Бүх модон бэлдцийг чөлөөлнө гэчихвэл энэ чи нь бүр замбараагүй юм болно шүү дээ.

**Н.Батбаяр:** Яагаад болдоггүй юм бэ?

**Ц.Даваасүрэн**: Тэгвэл Монголд модон бэлдэц хийх хэрэггүй болно. Жишээлбэл, энэ цэцгийн тавиур байна. Үүнийг угсраагүй бол модон бэлдэц.

**Н.Батбаяр:** Заавал бид нар ийм жаахан ойтой байж, тэр уруу гар дүрэх гэж яах гээд байгаа юм бэ?

**Ц.Даваасүрэн**: Яахаараа бид нар Монголд гаднаас мод оруулж ирээд ширээ хийж болдоггүй юм бэ?

**Н.Батбаяр:** Одоо чинь ийм байгаа.

**Ц.Даваасүрэн**: Заавал гадны ширээ авч байх ямар хэрэгтэй юм бэ?

**Н.Батбаяр:** Гаднаас мод оруулж ирнэ гэж хэлж байна.

**Ц.Даваасүрэн**: Наадах чинь мебелийнхны бизнес болчихоод байна шүү дээ, дэмжсэн.

**Н.Батбаяр**: Бишээ, биш.

**Ц.Даваасүрэн**: Модон байшингаа чөлөөлбөл чөлөөлье.

**Н.Батбаяр**: Модон байшин гэдэг ойлголт байхгүй.

**Ц.Даваасүрэн:** Байнаа, тэнд байна шүү дээ. Аваад ир дээ.

**Н.Батбаяр**: Гаалиас хүн байгаа юм уу?

**Ц.Даваасүрэн:** Модон барилгын хийц гэж байгаа юм. Модон барилгын хийцээ л чөлөөлчихөөч дээ. Тэгж л сая хураалгасан шүү дээ.

Модон барилгын хийц гэж хураалгасан.

**Н.Батбаяр**: Тодруулж асууя. Сая ажлын хэсэг ажиллаж байхдаа, нэг маягийн зураг хийхээр болсон. Нэг маягийн зураг хийхдээ бид нар хүчин чадлаар нь хийхээс гадна барилгын хийц хийхээр болсон. Тэнд дотор сонгодог тоосгоор явуулъя, үгүй бол модонгоор явуулъя гэж хэлж байгаа. Тэгвэл тэр чиглэлээр орж ирэх гэж байгаа эмнэлэг, сургууль барих гэж байгаа юм татвараас чөлөөлөгдөх үү? Үгүй юу?

**Д.Эрдэнэбат**: Харин тэр байшингийн юмнууд чинь бүгд чөлөөлөгдөж байна шүү дээ.

**Ц.Даваасүрэн**: Модон барилгын угсармал хийцийг чөлөөлнө гэж байна. Канад байшинг оруулчихаж л байна шүү дээ.

Тэр чинь энд угсарахаар л юм орж ирж байгаа шүү дээ. Эндээ хийг л дээ. Түрүүн та нар хэллээ, орост бол нэмүү өртөг шингэчихээрээ хямдруулж зардаг юм байна аа гэж.

**Д.Эрдэнэбат**: Хэрвээ саяны миний хураалгасан, нэг ижил гэж үз л дээ. Тэр хийцийн стандарт модтой гэдэгтэй. Тэгж үзнэ гэдэг нь яг тэгсэн юм байгаа биз дээ, тэгэхгүй бол дараа нь маргаад байх хэрэггүй.

**Ц.Даваасүрэн:** Модон барилгын угсармал хийц гэж хураагдсан байгаа.

**Д.Эрдэнэбат**: Тэгвэл болоо шүү дээ, наадах чинь болохгүй нь юу байгаа юм бэ?

**Ц.Даваасүрэн**: Ганбаатарын санал.

**С.Оюун**: Хасагдчихсан нь аль билээ? Модон зүсмэл материал гэдэг нь хасагдчихсан уу? Үгүй юу?

**Д.Эрдэнэбат**: Үгүй, үгүй.

**С.Оюун**: Бэлдэц гэдэг нь хасагдчихсан уу?

**Д.Эрдэнэбат:** Бэлдцүүд нь хасагдчихсан.

**С.Оюун**: Төрөл бүрийн модлог хавтан нь хасагдсан тийм ээ?

**Д.Эрдэнэбат:** Хасагдсан.

**С.Оюун**: Уг нь бол Эрдэнэчимэг гишүүн нэг томъёолол өгөөд, эхлээд Эрдэнэбат гишүүнийх хураалгачихаж байгаа учраас ингээд бусад саналууд нь дарагдчихаад.

**Д.Эрдэнэбат**: Наадах чинь ойлгомжтой асуудал, ямар ч асуудал байхгүй.

**З.Энхболд**: Оюун сайдаас асуугаатахъя. Одоо саяны санал хурааснаар энэ хууль гарах нь ямар ч утгагүй болж байгаа биз дээ. Татваргүй болгочихсон гуалингий чинь нөгөө улсууд нь татвар тавьчихаар.

**С.Оюун**: Орос ингэсэн байгаа, Оросууд экспортын татвар 80 хувь тавьчихсан юм. Боловсруулаагүй дээр. Боловсруулсан бол 5 хувиас 15 хувь. Тэгэхээр 80-90 хувьтай, цаашдаа ОХУ боловсруулаагүй модон дээрээ бүр их экспорт нэмээд.

**Ц.Даваасүрэн**: Банз, дүнз хоёрын чинь үнэ нь өөр байхгүй юу?

**С.Оюун**: Тэгэхдээ ер нь бол нэг их ач холбогдол багатай л болчихож байгаа юм, энэ хууль.

**Ц.Даваасүрэн:** Ганбаатар гишүүний санал. Татаж авах юм уу?

**С.Оюун**: Эрдэнэчимэг гишүүний зарчмын зөрүүтэй саналын томъёоллыг хураалгамаар байна шүү дээ.

**Ц.Давасүрэн**: Харин би хураалгаад явж байна шүү дээ, одоо.

**З.Энхболд:** Тэгээд ингээд эвдэгдээд байх юм бол Засгийн газар татаж ав, ав. Ямар ч утга алга.

**Ц.Даваасүрэн**: Харин тийм болж байна. Татаж авах юм уу?

**Д.Эрдэнэбат**: Энхболд дарга аа, наадах чинь утгагүй юм гэж юу байгаа юм бэ? Канад байшингийн бүх юм тэр чигээрээ орж ирж байна, юу нь үгүй гээд байгаа юм бэ? Заавал мебелийн юмыг оруулж ирэх гээд байгаа юм уу? Модон бэлдэц гэдгийг түрүүн Даваасүрэн дарга ойлгомжтой хэллээ шүү дээ. Энэ модон бэлдэц гэдгийн дор монголчуудын хийж чаддаг бүгдийг нь гадныхан хумьж авчраад хийчихээд байна гэж байгаа юм.

**З.Энхболд**: Юу хийж чадаж байгаа юм бэ?

**Ц.Даваасүрэн:** жишээлбэл, сандлаа бид нар энд хийчихэж л байгаа шүү дээ. Өөрийнхөө модыг ашиглаад, ширээгээ хийчихэж л байгаа. Одоо тэгвэл яах юм бэ? Үүнийг задлаад будаагүй байвал модон бэлдэц шүү дээ. Үүнийг чөлөөлөөд байх юм уу? Тэгээд Монголд сандал хийхээ болих юм уу?

**З.Энхболд:** Энэ юу ярьж байгаагаа ойлгохгүй, эвдээд дуусч байгаа юм даа.

**Ц.Даваасүрэн**: Байшинг л дэмжих гээд байгаа юм биш үү.

**З.Энхболд**: Байшинг дэмжих гээгүй шүү дээ.

**Ц.Даваасүрэн**: Юуг дэмжих гээд байгаа юм бэ? Тэгээд ер нь. Дүнз гээд орчихлоо шүү дээ.

**З.Энхболд**: Өөрийнхөө модыг тайрахаа болиод, хүний модоор юм хийе. Тэр чинь өөрөө хэд хэдэн төвшин байна. Гуалин байна. Гуалинг зүсэхээр банз болдог юм. Банз нь олон янз байдаг юм, 5-ын банз, 15-ын банз, зузаан нь 5 мм, стандартны банз.

**Ц.Даваасүрэн:** Эд нар чөлөөлөгдөж байгаа.

**З.Энхболд:** Монгол Улсад хоёр том модны үйлдвэр байсан юм, нэг нь Тосонцэнгэл, нэг нь Сүхбаатарт байсан юм. 1000, мянган ажилчинтай, өөрийнхөө модыг Орхон голоор салаар урсгадаг. Сүхбаатарын мод боловсруулахад нь манай аав, ээж хоёр ажилладаг ийм том үйлдвэрүүд бүх байшингуудыг хаалга, цонхоор хангадаг ийм байсан юм. Одоо энэ хоёр үйлдвэрээс балгас л үлдсэн байгаа. Яагаад гэхээр ойгоос мод бэлтгэхийг нь хориглосон юм. Тэгээд 90- оны шилжилт таараад панер хийдэг байлаа, зоргодсон хавтан хийдэг байлаа, Польшийн технологиор, ДСП, ДВП хийдэг байлаа. Одоо бүгд байхгүй. Ийм том үйлдвэрүүд бол хэдэн зуун сая долларын үнэтэй ийм үйлдвэрүүд Монголд байхгүй байгаа юм. Монголд юу байгаа вэ гэхээр бэлэн ДВП, бэлэн ДСП, бэлэн банзаар юм хийдэг мебелийн үйлдвэрүүд бол байна. Тийм юмыг татвараас чөлөөлөх тухай хэн ч яриагүй, тэр бол бэлэн бүтээгдэхүүн. Одоо юу ярьж байгаа вэ гэхээр, ДВП, ДСП, ОSP гээд канадын стандартын юм байна. Эдгээрийг хийдэг болтлоо удна. 5 жил хэрэгтэй. Яагаад гэвэл том үйлдвэрүүд байдаг учраас. Дээр нь түүхий эд байхгүй. Модыг зороод цавуугаар наагаад хавтан болгодог. ОSP-гийн хамгийн том худалдагч нь Засгийн газар өөрөө болох гээд байгаа юм. Тэгвэл ОSP дээрээ худалдаж авах гэж байгаа 100 сумын төвийн ОSP дээрээ өгөх мөнгөө төсөвтөө суулгаж өг, ийм л гарц байгаа юм.

Ойрын таван жилдээ манайх ОSP хийхгүй, би худлаа хэлж байгаа бол манай Хөдөө аж ахуйн яамныхан хэлээрэй. ДВП, ДСП хийхгүй. Энэ бол үндсэн хийц байхгүй юу. Түүнээс цаашаа хийдэг юман дээр хэн ч, юу ч ярихгүй байгаа. Тэр бол улс болгон дотооддоо хийдэг. Сандлаа хийж байна, цонх болгож байна, хаалга болгож байна. З шаттай юм яваад байна шүү дээ.

**Ц.Даваасүрэн:** Түүнийг тэгээд татварыг нь төлөөд байхад яагаад болдоггүй юм бэ?

**З.Энхболд**: Татварыг нь төлөөд барьж болно, тэгвэл төсвөөс гардаг зардал чинь өснө.

**Ц.Даваасүрэн**: хэрвээ бид нар барилгын хийцтэй бүх юмыг ингэе гэж байвал бүгдийг нь татвараас чөлөөл. Энэ барилгатай холбоотой.

**З.Энхболд**:Тэгвэл нэг сумын төвд олгож байгаа 10 тэрбум төгрөгөө нэм. Наадах чинь дахиад 15 хувиар.

**Ц.Даваасүрэн:** Бүгдийг нь татваргүй болгоё, байшин, сургууль.

**З.Энхболд**:11 тэрбум 500 саяар нэг сумын төв босно гэсэн үг. Ялгаа байхгүй шүү дээ. Хувийнхан оруулж ирдэг ОSP дээрээ татвар төлөөд, төрийнхөн төлөхөө болино л гэсэн үг. Ийм ялгаа гарна.

**Ц.Даваасүрэн:** Би бодоод байгаа юм. Бас ч тэгээд янз бүрийн хавтан хийх гээд тэр үрдэс, модны хаягдлаар юм хийх гэж оролдоод л байгаа юм билээ шүү дээ.

**З.Энхболд**: Хавтан хийж болно, тэгэхдээ манай хэрэгцээг хангатал удна гэсэн үг.

**Ц.Даваасүрэн:** Тэр нь тэгээд өсөж байг л дээ. Одоо үүнийг гарчихвал эд нар чинь юу гэж нэмүү өртгийн татвартай Монголд хавтан үйлдвэрлэдэг, гаднын хавтан нэмүү өртгийн татваргүй байж болох юм бэ?

**З.Энхболд**: Харин дотоодыгоо хөнгөлье гээд байна шүү дээ.

**С.Оюун**: Одоо Эрдэнэчимэг гишүүний санал наана чинь яваад байгаа хураалгачихвал.

**З.Энхболд**: Дотоодынхоо үйлдвэрлэлийг бас нэмчихье гээд байна шүү дээ.

**С.Оюун**: Эрдэнэчимэг гишүүний саналыг хураалгахгүй учраас ингээд хэлэлцүүлэг яваад байх юм. Эрдэнэчимэг гишүүнийх болохоор дотоодоо ч гэсэн чөлөөлье гэсэн санал байгаа.

**Ц.Даваасүрэн**: Сая уг нь явж байсан юм, яах юм бэ? Тэгээд Төсвийн хуулийг яах юм бэ гээд байна шүү дээ.

**С.Оюун:** Түрүүлээд Эрдэнэбатынх хураагдсан учраас тэгж байгаа болохоос эхлээд Эрдэнэчимэг, миний санал явсан бол явна шүү дээ. Тэгэхээр гишүүн болгон эрхтэй, саналаа хураалгаад явъя.

**Ц.Даваасүрэн**: Тэгэхдээ хууль зөрчиж болохгүй Оюун гишүүн ээ. Төслийн З дугаар зүйлийн хуулийг дагаж мөрдөх хугацааг 2014 оны 1 дүгээр сарын 1-ний өдөр гэж өөрчлөх гэдэг ийм асуудлыг бид яриад байна шүү дээ.

Би санал хураалгая. Тэгээд дэмжихгүй бол дэмжихгүй байж болно. Тэнд асуудалгүй, бид хуулиа зөрчсөн. Би хураалгасан.

Нэг дэх санал нь.

Төслийн З дугаар зүйлийн хуулийг дагаж мөрдөх хугацааг 2014 оны 1 дүгээр сарын 1-ний өдөр гэж өөрчлөх саналыг Улсын Их Хурлын гишүүн Ганбаатар гаргасан байна. Энэ саналыг дэмжиж байгаа гишүүд гараа өргөнө үү.

10-4.

Хуулиа зөрчиж байна шүү дээ, ингэж болох юм уу?

**С.Оюун**: хуулин дээр яг орлого, зарлагад ноцтойгоор нөлөөлсөн бол гэж байгаа шүү дээ.

**Ц.Даваасүрэн**: Ноцтойгоор гэдэг үг байхгүй ээ.

**С.Оюун**: Түүнийг яаж орчуулах вэ гээд.

**Ц.Даваасүрэн**: Нэг төгрөг ч бай, та нэг юмыг ойлго доо. Та олон жил парламентад суухдаа нэг юмыг ерөөсөө ойлгоогүй байна. Төсвийн нэг төгрөг ч бай хууль байдаг байхгүй юу?

**З.Энхболд:** Би энэ Хөдөө аж ахуйн яамныхнаас асуулаа. Ямар хавтанг нь ойрын хэдэн жилд хийж чадах вэ гэсэн, ОSP -гээс бусдыг нь хийж чадна гэнэ ээ. Бид нарын хуучин оросын хэллэгээр бол панер. Панер, ДСП, ДВП-г хийж болно гэж байна. ОSP хийж чадахгүй гэж байна. Орос, Хятад хоёр түүнийг чинь хийх гээд, Хятадын ОSP -гээр хийсэн юмыг зурагтаар харуулаад байна билээ. Бороонд тавьчихсан чинь пэмбийгээд порлон шиг болчихсон.

Одоо хавтангаа хоёр хуваана гэсэн үг. Ойрын жилүүдэд Монголд үйлдвэрлэж болох хавтангаа татвартай болгоё. Ойрын жилүүдэд Монголд үйлдвэрлэж чадахгүй хавтангаа харин яаж нэрлэх юм байгаа. Хөдөө аж ахуйн яам хэл л дээ. Ямар хавтанг нь ойрын жилүүдэд манайд хийх гэж байгаа юм бэ? Ямрыг нь хийхгүй гэж.

**Б.Цогтгэрэл**: -Даваасүрэн гишүүн ээ, ер нь ОSP гэж заахгүй бол гаалийнхантай бас зөвлөлдсөн чинь тэр барилга гэдэг дотор чинь бид нар ОSP -г чөлөөлөхгүй шүү гэж байна. Нөгөө Канад байшин, гаднын бэлэн байшингийн гол хэсэг нь ОSP хавтан болчихоод байгаа. 44.10 дотор ОSP байгаа.

**Ц.Даваасүрэн**: Гишүүд ээ, Энэ хэний санал юм бэ? ОSP хавтан гэдэг. Оюун гишүүн санал юм уу?

**С.Оюун**: Тийм, наана чинь миний нэртэй байгаа.

**Ц.Даваасүрэн:** Дээр нь бичээгүй байна аа, та. Оюун гишүүн.

Гадаад худалдааны барааны ангиллын жагсаалт дээр байгаагаар хураалгачихъя. Тэр кодоор нь чөлөөлчихье, тэр барааг нь.

**Ч.Улаан**: Засгийн газар өөрөө чөлөөлөх барааныхаа кодыг өөрөө тогтооно шүү дээ.

**Ц.Даваасүрэн**: Энд бараа нь кодтойгоо байж байгаа юм, тэр барааг нь чөлөөлчихье гэж байгаа юм. Одоо би та нарт танилцуулъя.

Гишүүд ээ, Оюун гишүүний санал. Буруу байвал та нар тайлбар хийж болно шүү дээ.

Гаалийн албан татвараас чөлөөлөх тухай хуулийн төслийн 2 дугаар зүйлд, 44.10.12 кодтой тууш чиглэлтэй нимгэн давхаргатай хавтан /ОSP/ гэж нэмэх.

Энэ саналыг дэмжиж байгаа гишүүд гараа өргөнө үү.

10-8. ОSP хавтан орлоо.

**З.Энхболд:** Би одоо ингэж ойлгож болох уу? Ойрын нэг, хоёр жилдээ үйлдвэрүүд нь байгуулагдах хавтангуудыг хөнгөлөлт, чөлөөлөлтөд оруулаагүй, ойрын хэдэн жилдээ 5-10 жилдээ үйлдвэр нь байгуулагдахгүй хавтан бол чөлөөлөгдөнө.

**Ц.Даваасүрэн**: ОSP хавтан чөлөөлөгдлөө.

**З.Энхболд**: Одоо нөгөө дотоодын хавтан үйлдвэрлэгчдээ дэмжих, хийц үйлдвэрлэгчдээ дэмжих.

**Ц.Даваасүрэн:** Одоо тэгээд бусад хавтан нь татвартай болчихож байгаа юм чинь чөлөөлөх хэрэггүй шүү дээ.

Сая болчихлоо шүү дээ, Эрдэнэчимэг гишүүн ээ, одоо хэрэггүй.

**С.Оюун**: Одоогийнх бол дотоодынхыгоо чөлөөлье гэж ярьсан шүү дээ, та өөрөө санал гаргасан шүү дээ.

**Ц.Даваасүрэн**: Одоо энэ чинь хэрэггүй болчихож байгаа юм.

**С.Оюун**: Дахиад НӨАТ-аа хураалгана шүү дээ.

**Ц.Даваасүрэн**: Та нар нэг мөсөн хураалга л даа. Би та нараас асуугаад байхад чинь.

Зөвхөн ОSP хавтанг гааль, НӨАТ-аас чөлөөлье гээд байна шүү дээ.

**С.Оюун**: Одоо НӨАТ дээр нь санал хураалгах юм.

**Ц.Даваасүрэн**: Нэмүү өртгийн албан татвар хэрэгтэй болчихож байна. Сая зөвхөн гаалиас нь чөлөөлчихөж.

Задаргаа орчихож байгаа учраас нэгбүрчлэн хураалгахгүй бол болохгүй байна.

Улсын Их Хурлын гишүүн Оюуны гаргасан, Нэмүү өртгийн албан татвараас чөлөөлөх тухай хуулийн 2 дахь заалтад 44.10.12 кодтой тууш чиглэлтэй нимгэн давхаргатай хавтан /ОSP/ гэж нэмэх.

Энэ саналыг дэмжиж байгаа гишүүд гараа өргөнө үү.

10-7.Дэмжигдлээ.

Сая тодорхой заалтууд хасагдсанаас ийм заалт хураалгах хэрэгтэй болчихоод байгаа юм байна, гишүүддээ танилцуулъя. Та нар кодлох гэсэн хоёр дахь заалт нэмчихсэн юм байна. Түүнийг хасах юм байна.

С.Оюун: Тэртэй тэргүй Засгийн газраар орж кодлогдоно шүү дээ. НӨАТ дээр кодлогдохгүй, гааль дээр кодлогдоно.

Ц.Даваасүрэн: Хоёр дахь заалтыг хасах хэрэгтэй болчихоод байгаа юм байна, кодчилох гэдгийг.

Б.Цогтгэрэл: Тэр харин байж байж Засгийн газар дээр кодлох юм.ОSP гэдгээ бид нар нэгбүрчлэн кодолно шүү дээ, гаальд.

Ц.Даваасүрэн: Нэмүү өртгийн албан татварт кодлох эрх Засгийн газарт өгдөггүй юм байна, ойлгов уу?

Нэмэгдсэн өртгийн албан татвараас чөлөөлөх тухай хуулийн төслийн талаарх саналын томъёолол:

Байнгын хороо. Төслийн хоёрдугаар зүйлийн “болон импортоор оруулж байгаа бөөрөнхий мод, гуалин, модон зүсмэл материал, бүрэн ба хагас боловсруулалт хийсэн модон эд анги, бэлдэц, төрөл бүрийн модон хавтан, модон хуулга, хуудсан материалын жагсаалтыг Барааг тодорхойлох, кодлох уялдуулах, системийн ангиллын дагуу” гэснийг хасах.

10-6.Дэмжигдлээ.

Б.Цогтгэрэл: Даваасүрэн гишүүн ээ, Гэхдээ НӨАТ-аас хасагдах барааны жагсаалт заавал батлагдах ёстой шүү дээ.

Ц.Даваасүрэн: Жагсаалт бол тийм, кодыг нь хасаж байгаа юм.

Д.Ганхуяг: Цогоо сайд, Засгийн газар батална.

Ц.Даваасүрэн: Найруулгын санал.

Гаалийн албан татвараас чөлөөлөх тухай хуулийн төслийн талаарх найруулгын санал.

Төслийн 2 дугаар зүйлийн Гаалийн албан татвараас чөлөөлөгдөх импортоор оруулж байгаа бүрэн ба хагас боловсруулалт хийсэн модон эд анги, бэлдэц, төрөл бүрийн модлог хавтан, модон хуулга гэснийг энэ хуулийн 1 дүгээр зүйлд заасан гэж өөрчлөх.

Хууль зөрчсөн нэг асуудлаа яах вэ? Эцсийн хэлэлцүүлэг дээр яръя.

З.Энхболд: Одоо энэ чинь хоёрдугаар хэлэлцүүлэгтэй болчихлоо. Маргааш өглөө 9 цагаас чуулган уруу ороод анхны хэлэлцүүлгээ явуулна. Тэгээд дуусангуут нь Байнгын хороогоор хэлэлцүүлнэ, тэгээд буцаж чуулган уруугаа орох нь байна.

Ц.Даваасүрэн: Тийм.

З.Энхболд: Наад маргаантай асуудлаа одоо шийдчихвэл яадаг юм бэ?

Ц.Даваасүрэн: Хуулийн хугацаан дээр та л алх цохих юм байна л даа, мөрдөх хугацааг нь.

З.Энхболд: Тэр биш, төсвийн жилийн дундуур мөрдөх.

Ц.Даваасүрэн: Харин тийм, түүнийг хэлээд байгаа юм.

З.Энхболд: Санаа хураачихсан гэж байна.

Ц.Даваасүрэн: Санал хураачихсан чинь хуулиа зөрчөөд хурааж болохгүй л дээ, би хуулиа зөрчиж хураалгаж болохгүй юм байна.

З.Энхболд: Би Тамгын газрынхантай яръя.

Ц.Даваасүрэн: Тэгэх үү. Тэгээд мөрдөх хугацааг эцсийн хэлэлцүүлэг дээр шийдвэрлэхээр тогтлоо.

Өнөөдрийн хуралдаан үүгээр дууслаа, баярлалаа гишүүддээ.

Илтгэгчийг, Эрдэнэчимэг гишүүн.

Соронзон хальснаас буулгасан:

ПРОТОКОЛЫН АЛБАНЫ

ШИНЖЭЭЧ: Д.ЦЭНДСҮРЭН